Кўсем Султон ролини ижро этган актрисаларнинг ҳаёт йўлига бир назар... » Ўзбекистон янгиликлари – Zamin.uz\n11 сентябрь 2017, 13:31\nАввалроқ сизга “Миллий ТВ” орқали намойиш этилаётган “Кўсем” тарихий мавзудаги турк сериали ҳақида қизиқарли маълумотлар тақдим этган эдик. Энди эса эътиборингизга сериалнинг бош қаҳрамони ― Кўсем Султон образида гавдаланган актрисаларга доир маълумотларни ҳавола этамиз.\nБуни қарангки, Кўсем Султон ижросини бир эмас, нақ тўртта актриса ижро этган бўлиб, ёшлик даврида Гюшес Шенсой, кейинги даврларда эса Анастасия Тсилимпоу, Берен Саат ва Нургул Ешилчайларнинг ижросини кўриш мумкин.\nКелинг, дастлаб ёш актриса ҳақидаги маълумотлар билан танишамиз.\n2001 йил 22 ноябрда Туркиянинг Истамбул шаҳрида таваллуд топган Гюшес Шенсой актёрлик маҳорати, қўшиқчилик ва рақс санъати билан шуғулланади. У илк бор 2015 йилда Туркия, Франция, Қатар ва Германия ҳамкорлигида суратга олинган “Мустанг” фильмида иштирок этган.\nМазкур фильмдаги ижроси сабаб у Халқаро бадиий фильмлар конфедерациясида Канн мукофотига сазовор бўлди. 13 ёшли актриса минглаб талабгорлар ичидан Кўсем ролига танлаб олинди ва ҳаётидаги иккинчи фильм ― “Муҳташам юз йил. Кўсем империяси”да суратга тушди.\nЭнг қизиғи, кичик Кўсем Султонни биз сериалнинг ўзида учратмаймиз. Гюнеш Незихе Шенсой сериалнинг бутун дунёга намойиш этилган промо-ролигидагина иштирок этган.\nСериалнинг илк қисмиданоқ Кўсем Султон ролини 1997 йил 12 ноябрда Афинада таваллуд топган Анастасия Тсилимпоу ижро этади.\nУшбу грек актрисаси ёшлик давриданоқ кўплаб фильмларнинг кастингларида иштирок этади ва 6 ёшлигидаёқ грек телесериалларидан бирида ўзининг илк ролини ўйнайди.\n8 ёшлигида эса “Ангел юраги” картинасида суратга тушади. 2005 йилда “Энни Силиван мўъжизаси” телесериалида бош роль ижроси учун таклиф этилади. Айнан шу сериалдаги ижроси уни бутун Грецияга машҳур қилади.\nШундан сўнг, 2010 йилда Анастасия Тсилимпоу “Юлдузлар жанги” фильмида иштирок этади, “Орол” сериалида муҳим роллардан бирини ижро этади.\n2015 йилда эса актрисани узоқ кутилган турк сериали “Муҳташам юз йил. Кўсем империяси”га Кўсем Султон роли учун таклиф қилишди. Сериал ижодкорларининг айтишича, улар мазкур роль учун бир йил давомида бутун дунёдан актриса излашган ва ниҳоят Грециядан топишган. Қолаверса, тарихда ҳам Кўсем Султоннинг юнон бўлгани айтилади.\nМазкур сериал шарофати билан Анастасия Грециядаги энг кўп даромад кўрувчи актрисалардан бирига айланди. У “Кўсем” сериалидаги ҳар бир қисми учун 30 минг турк лираси олган.\n“Кўсем” сериалининг 1- ва 2-фаслларида Кўсем Султон ролини ижро этган машҳур турк актрисаси Берен Саат 1984 йил 26 февралда Туркиянинг Анқара шаҳрида таваллуд топган.\nУ талабалик давриданоқ бошланғич актёрлар учун ташкил этилган турли танловларда иштирок этган ва Tomris Giritlioğlu’nun brother танловида ғолиб бўлиб, ўзининг илк дебют ролини ижро этиш имкониятига эга бўлган.\nШундан сўнг у бир неча сериалларда ҳам турли ролларни ижро эта бошлаган. Унга энг катта муваффақият олиб келган фильм бу “Таъқиқланган муҳаббат”даги Бихтер ролидир. Мазкур фильмдаги ижроси учун актриса Туркиядаги энг машҳур мукофотлардан бири ― “Олтин капалак”ка сазовор бўлган.\n“Фатмагулнинг айби нима?” ― унинг навбатдаги фильми шундай номланади. Унда туркиялик аёлларнинг муаммолари акс эттирилиб, фильмдаги роль Берен Саатга яна бир карра муваффақият олиб келади. У ҳозирга қадар 10 дан ортиқ фильмларда иштирок этган.\nБерен Саат Туркиянинг машҳур қўшиқчиси Кенан Доулуга турмушга чиққан.\nТомошабинлар ичида турк актрисаси Нургул Ешилчайни танимайдиган, унинг фильмларини севиб томоша қилмайдиган мухлис бўлмаса керак. Севимли актриса “Кўсем” сериалида ҳам бош ролни ижро этди. Актриса 1976 йил Туркиянинг Афьон-Карахисаре шаҳрида таваллуд топган.\nКино оламидаги илк карьерасини актриса 1998 йилдан бошлаган. Унинг ижросидаги “Ҳаммаси яхши бўлади” фильми энг хит фильмлар қаторидан ўрин олган. У 20 дан ортиқ сериал ва киноларда суратга тушган. Улардан энг машҳури “Кўсем” сериалидир. Қолаверса, у ўзбекистонлик мухлисларга “Ишкомли уй” сериалидаги Баҳор роли билан ҳам таниқли.\nШахсий ҳаётига тўхталадиган бўлсак, Нургул Ешилчай 2004 йилда “Жема кўли” фильмида иштирок этган актёрга турмушга чиқади. 2005 йилда эса улар ўғил фарзандлик бўлишади. Бироқ шахсий ҳаётидаги айрим муаммолар сабаб актриса 2010 йилда турмуш ўртоғи билан ажрашади.\n“Кўсем” сериалининг навбатдаги ижодкорлари ҳақида маълумотга эга бўлишни истасангиз, бизни кузатиб боринг!\nЯнгиликлар » Маданият » Кўсем Султон ролини ижро этган актрисаларнинг ҳаёт йўлига бир назар...\n15:03 Зарина Низомиддинова Ўзбекистон миллий телерадиокомпаниясининг мукофотига сазовор бўлди


Атамбоев Ўзбекистонга октябрда келади, чегара бўйича якуний битим имзоланиши мумкин\n19:01 / 05.09.2017\nАлмазбек Атамбоевнинг маълум қилишича, Ўзбекистонга октябрь ойида келишни режалаштирмоқда.\nШавкат Мирзиёев ҳамкасбига ташриф билан келишни таклиф қилган. Томонлар чегара бўйича якуний битимни имзолаши мумкин. Бу ҳақда икки президентнинг кенгайтирилган таркибдаги музокаралари чоғида маълум бўлди.\nМирзиёевнинг сўзларига кўра, Қирғизистон раҳбарига Ўзбекистонга келиш бўйича таклифи кучда қолмоқда. Ташриф тайёрланаётганда эса томонлар бугун муҳокама қилинган масалаларни мувофиқлаштириб олиши, ҳамда Тошкентдаги музокараларда якуний ҳужжатларни имзолаш учун тақдим этишлари мумкин. Бу чегарага ҳам тегишли.\n“Бу ерда Алмазбек Шаршенович унинг ташрифига қадар чегаранинг қолган участкаларини мувофиқлаштиришни таклиф қилди. Нима учун йўқ?! Ахир у ерда унчалик кўп қолмади. Масъулиятли шахсларга топшириқ бериш керак, улар ўтириб, ўйлаб кўриб, мулоқот қилиб, бир фикрга келишлари лозим”, - деган Шавкат Мирзиёев.\nЎз навбатида Алмазбек Атамбоев таклиф учун миннатдорлик билдирди ва томонлар ҳақиқатдан ҳам октябрга қадар барча баҳсли масалаларни ҳал қилишлари ҳамда янги келишувларни имзолашлари мумкинлигини таъкидлаб ўтди.\nчегара Шавкат Мирзиёев Алмазбек Атамбоев\nЎзбекистон-Тожикистон чегарасидаги «Самарқанд-Панжакент» назорат-ўтказиш пункти иши тикланади\nҚозоғистон билан чегарадан товарларни олиб ўтишдаги 10 долларлик чегара бекор бўлди\nЧегара назорати қандай тартибда ўтказилади?


Бугун футбол. "Сўғдиёна" - "Андижон" / CHAMPIONAT.asia\n02:50А Серия. Турнинг марказий учрашувида кучлар тенг келди, Златандан дубль 9 01:42А Серия. Златан 3-ўйинда 5-голини урди 4 01:29Акинфеев ЦСКА таркибидаги юбилей ўйинини ўтказди 0 01:00АПЛ. "Бёрнли" - "Тоттенхэм" (онлайн ҳисоб) 2 00:49Англия чемпионати. "Вест Бромвич" "Брайтон" майдонида 1 очко ишлаб олди 0 00:42Неймар жаҳон терма жамоасини тузди. У "Реал", "Атлетико" ва МЮ футболчисини танлаган 0 00:26РПЛ. ЦСКА "Арсенал"ни йирик ҳисобда енгди 0 00:07АПЛ. "Бёрнли" — "Тоттенхэм": Бошланғич таркиблар маълум! 1 00:00"Металлург" - "Насаф" учрашувидан ГАЛЕРЕЯ 9 00:00Бундеслига. "Байер"нинг асосий таркиби билан танишинг 0 23:52А Серия. "Милан" — "Рома": Ибрагимович ва Чалханоглу асосий таркибда! 4 23:25"Рома" 37 ёшли футболчи билан шартномани узайтирди 0 23:10"Шахтёр" билан ўйинда Санчес ва Сенси "Интер"га ёрдам беролмайди 0 22:45"Қўқон-1912" - АГМК учрашувидан ГАЛЕРЕЯ 3 22:44Моуринью "Барселона" футболчисини сотиб олмоқчи 0\nБугун футбол. "Сўғдиёна" - "Андижон"\n26 июн 12:18\nТеглар : "Сўғдиёна" "Андижон"Бугун футбол\nБугун Coca Cola Суперлигаси 6-туридан ўрин олган иккита учрашув бўлиб ўтади.\nКарантиндан сўнг кетма-кет икки бор ғалабага эришган "Сўғдиёна" ўз майдонида "Андижон"ни қабул қилади. Турнир жадвалида "Сўғдиёна" 7 очко билан 8-ўринни эгаллаб турибди. "Андижон" ҳисобида эса 2 очко бор ва бу жамоа 12-ўринда боряпти.\nДастлабки уч турда ғалаба қозона олмаган "Сўғдиёна" айтиб ўтганимиздек, карантиндан сўнг қаторасига иккита беллашувни ўз фойдасига ҳал этди. Жиззахликлар уйда "Пахтакор" ва сафарда "Локомотив"дан устун келишди. Бугун "Сўғдиёна" ўз майдонида учинчи ўйинини ўтказади.\n"Андижон"га келсак, бу жамоа мавсум бошидан бери ғалаба қозонгани йўқ. "Бургутлар" икки бор дуранг ўйнаб, учта баҳсда имкониятни бой беришган. Ўтган тур "Андижон" ўз майдонида "Металлург"га 0:2 ҳисобида ютқазиб қўйди. Бугунги ўйин "Андижон"нинг сафардаги тўртинчи беллашуви бўлади ва жамоа илк бор уч очколи бўлишга уриниб кўради.\nP.S. Соат 20:00да бошланадиган ўйинни "Маҳалла" телеканалида тўғридан тўғри кузатиб боринг.\n24' Искандар Шойқулов\nМарадона: “Англия терма жамоасига яна бир гол уришни орзу қиламан, фақат…” 4\n"Сўғдиёна" - "Навбаҳор" учрашувидаги гол ва хавфли вазиятларни томоша қилинг 14\n"Навбаҳор" билан ўйиндан кейин Улуғбек Бақоев нималар деди? 11\nCoca Cola Суперлига. "Навбаҳор" Жиззахда ҳам мағлуб бўлди 61\nСимеоне: "Месси ва Марадона биргаликда ўйнашлари мумкин эди. Криштиану эса..." 16


Somon Air самолёти Тошкентда: Ўзбекистон ва Тожикистон ўртасида 25 йил олдин тўхтаган авиақатнов қайта тикланди\nБугун, 10 февраль куни Тожикистон пойтахти Душанбедан учган самолёт Тошкентга келиб қўнди. Бу 25 йил ичида Тожикистондан Ўзбекистонга келган биринчи самолётдир. Бу ҳақда Somon Air авиакомпанияси матбуот хизмати хабар берди.\nАвиакомпаниянинг бугунги рейси синов рейсидир. Авиакомпания 20 февралдан бошлаб мунтазам қатновларни йўлга қўйишни режалаштирган.\nБугун Тошкентга келган самолётда Тожикистон авиация тизими делегацияси, журналистлар ҳамда 14 оддий йўловчилар бор эди. Душанбедан Тошкентга рейс учун чипталар нархи 140 доллар.\n«Somon Air раҳбарияти Тошкент аэропорти маъмурияти ҳамда «Ўзбекистон ҳаво йўллари» миллий авиакомпаниясидаги ҳамкасблари билан рейсларнинг очилиши масаласида музокаралар ўтказади», - дейилган хабарда.\nҚишки мавсум якунига қадар рейслар ҳафтасига бир марта — душанба кунларида амалга оширилади.\nЁзги парвозлар жадвалида ҳафталик рейслар сони биттага кўпайиб, душанбадан ташқари, пайшанба куни ҳам қатнов амалга оширилади. Душанбедан Тошкентгача парвоз вақти 45 дақиқани ташкил этади.\nSomon Air лайнерлари Тожикистондан Германия, БАА, Туркия, Хитой, Россия ва Қозоғистонга парвозларни амалга оширади. Компания ихтиёрида Boeing 737-300, Boeing -800 ва Boeing -900 самолётлари мавжуд.\nДавлатлар ўртасида виза режими сақланиб қолмоқда.\n«Сомон Эйр» Тошкентга авиарейслар учун чипта нархларини маълум қилди\nТожикистоннинг Somon Air авиакомпанияси Россияга парвозларни тўхтатди\n18:30 / 01.04.2018\nТошкент аэропорти ҳудуди тартибга келтирилмоқда\n00:00 / 26.03.2018


Заҳириддин Муҳаммад Бобур (1483-1530) — www.ziyouz.uz\nБош саҳифа Ўзбек шеъриятиЎзбек мумтоз шеъриятиЗаҳириддин Муҳаммад Бобур (1483-1530)\nМовароуннаҳр 15-аср охирида ўзаро низолашаётган темурий шаҳзодалар ёки мулкдор зодагонлар бошчилик қилиб турган, деярли мустақил бўлиб олган кўпдан-кўп вилоятларга парчаланиб кетган эди. Мовароуннаҳр тахти учун кураш авжга чиққан, турли сиёсий фитналар уюштирилмоқда эди. Бунинг устига Умаршайх Мирзога тобе бир неча бек ва ҳокимлар ёш ҳукмдорга (Бобурга) буйсунишдан бош тортадилар. Уларнинг айримлари Бобурнинг укаларини ёқласа, баъзилари мустақиллик даъвосини қилади, яна бошқа бирлари Бобурга рақиб, бошқалари амаки, тоғаларига қўшилиб, уни жисмонан йўқотиш пайига тушади. Ўз амакиси ва тоғаси бўлмиш Султон Аҳмад Мирзо билан Султон Маҳмудхон хуружларини даф қилган Бобур ҳукмронлигининг дастлабки 2—3 йилида мавқеини мустаҳкамлаш, бек ва амалдорлар билан ўзаро муносабатни яхшилаш, қўшинни тартибга келтириш, давлат ишларида интизом ўрнатиш каби муҳим чора-тадбирларни амалга оширади.\nБобурнинг дастлабки сиёсий мақсади Амир Темур давлатининг пойтахти, стратегик ва географик жиҳатдан муҳим бўлган Самарқандни эгаллаш ва Мовароуннаҳрда марказлашган кучли давлатни сақлаш, мустаҳкамлаш ҳамда Амир Темур салтанатини қайта тиклашдан иборат эди. Бу пайтда, қисқа муддат ичида Самарқанд тахтига учинчи ҳукмдор келган эди. Султон Аҳмад Мирзо вафоти (1494 йил июль) дан кейин тахтга ўтирган Султон Маҳмуд Мирзо Самарқандда давлатни 5—6 ойдан ортиқ идора этмади — қисқа муддатли касалликдан сўнг 43 ёшида вафот этди. Унинг ўрнига Бухорода ҳоким бўлган ўғли Бойсунғур ўтиради. 1495—96 йилларда Бобур Самарқандга икки марта муваффақиятсиз юриш қилади. 1497 йил кузида у Самарқанд атрофидаги бир қанча жойларни ва 7 ойлик қамалдан сўнг Самарқандни эгаллайди, Бойсунғур Қундузга қочади. Шаҳар қамал туфайли ниҳоятда оғир кунларни бошидан кечирмоқда эди. Ҳатто эккулик дон ҳам топиш мушкул эди. Бобур қўшинни таъминлашда катта қийинчиликларга дуч келди. Навкарларидан айримлари Андижон ва Ахси томон қочиб кетадилар. Бунинг устига Андижонда қолган айрим беклар Бобурдан юз ўгириб, унинг укаси Жаҳонгир Мирзо тарафига ўтадилар. Андижондан кўнгли нотинч бўлган ва иқтисодий қийинчиликларга учраган, айни замонда оғир хасталикни бошидан кечирган Бобур Самарқандни юз кун идора этгандан сўнг, уни тарк этишга қарор килади. Аммо Хўжандга етганда Андижон ҳам қўлдан кетиб, мухолифлар ихтиёрига ўтганини эшитади. Бобурнинг Тошкент ҳокими, тоғаси Маҳмудхон кўмагида Андижонни қайта эгаллашга уриниши натижа бермайди,\nБобур Темурийлар салтанатини ҳимоя қилиш ва уни сақлаб қолиш учун астойдил ҳаракат қилиб, Шайбонийхонга қарши бир неча йил давомида муттасил кураш олиб борса-да, аммо мамлакатда ҳукм сурган оғир иқтисодий танглик ва сиёсий парокандалик шароитида мақсадига эриша олмайди. 1503 йил Тошкент хони Маҳмудхон, Бобур ва қалмоқларнинг бирлашган қўшини Шайбонийхон томонидан Сирдарё бўйида тормор қилинади. Бобур Самарқанд тахти учун курашаётган пайтда Андижонни Султон Аҳмад Танбал эгаллаб олади. 1501—04 йилларда Бобур Фарғона мулкини қайтариб олиш учун Султон Аҳмад Танбал, Жаҳонгир мирзоларга қарши олиб борган кураши муваффақиятсизлик билан тугайди. Темурийларнинг тўхтовсиз жанглари ва оғир солиқларидан толиққан халқ Бобурни қўлламади ва у Мовароуннаҳрни тарк этишга (1504 йил июнь) мажбур булади.\n1526 йил 21 декабрда Бобурга қарши суиқасд уюштирилади. Маҳв этилган Иброҳим Лўдийнинг онаси ошпазлар билан тил бириктириб, унинг овқатига заҳар қўштиради. Шунинг асоратими ёки кўп йиллик машаққатли ва қўнимсиз ҳаёт таъсирими, ҳар ҳолда кейинги йилларда Бобур тез-тез касалга чалиниб туради. 1527 йил октябрда Бобур яна хасталикка учрагач, умрининг охирлаб қолганини ҳис этади. Шунда Бобур ўзи эътиқод қўйган Хожа Аҳрор Валийга ихлос билан унинг насрда битилган «Волидия» асарини шеърий таржима қилади. Бобурнинг моҳир таржимон сифатидаги қобилияти намоён бўлган 243 байтли бу асар катта ижодий илҳом билан жуда қисқа муддатда якунланган. Бобурнинг ўз эътирофича, таржима тугаши ҳамоноқ батамом соғайиб кетган. Бу йилларда у «Бобурнома» фасллари устида ишлашни давом эттирди, янги-янги ғазал-рубоийлар яратди, ўз ибораси билан айтганда, «Ҳиндистонға келгали айтқон ашъорни» тартибга солиб, шунингдек, «Волидия» таржимасини, «Хатти Бобурий» билан битилган намуна ва қитъаларни Мовароуннаҳр ва Афғонистонга, Хумоюн, Хожа Калон, Ҳиндол ва бошқага юборди. Ҳумоюн Мирзога аталган ижтимоий-ахлоқий масалаларни таҳлил этувчи машҳур мактуби ҳам Бобур ижодий фаолиятининг ёрқин қирраларидан бири бўлди.\nЖонимдин ўзга жонни дилафкор кўрмадим,\nНочор фурқати била хўй этмишам, нетай,\nНечаки бориб эшигига бор топмадим.\nБобур, ўзунгни ўргатакўр ёрсизки, мен\nИстаб жаҳонни мунча қилиб ёр топмадим.\nБори элга яхҳшилиғ қилғилки, мундин яхши йўқ\nНе вафо умрумда ул жону жаҳондин кўргамен,\nКим вафо жондин кўрубдурким, мен ондин кўргамен.\nКўз йўлидин ул сари ҳуснун назар айлар эдим,\nҚон ёшим ул йўлни тутти, эмди қондин кўргамен.\nЁраб, ул кун шум толиъдин манга бўлғаймуким\nЖонима ором ул ороми жондин кўргамен.\nКўз кўрар, лекин солур мени балоға бу кўнгул,\nБу балони неча чашми хунфишондин кўргамен.\nБартараф қилғил вафо истарни элдин, Бобуро,\nУл ғалатдурким, вафо аҳли жаҳондин кўргамен.\nСендек менга бир ёри жафокор топилмас,\nМендек сенга бир зори вафодор топилмас.\nБу шаклу шамойил била худ ҳуру парий сен\nКим, жинси башар ичра бу миқдор топилмас.\nАғёр кўз оллидаку ул ёр аён йўқ,\nҒамхоре кўнгул ичраю ғамхор топилмас.\nЭй гул, мени зор этмаки, ҳуснунг чаманида\nКўзни юмуб очқунча бу гулзор топилмас.\nБобур, сени чун ёр деди, ёрлиғ этгил,\nОламда кишига йўқ эса ёр топилмас.\nЎзга кўнглимнинг бу оламда ҳароси қолдиму?!\nҒурбату ҳижронға қолдим, оҳ ул жон илгидин,\nЖонға еттим эмди ғурбат бирла ҳижрон илгидин.\nКўрсатур гаҳ тийғу гаҳ ўқ ҳолатимни билмайин,\nНе балолар кўрадурман ёри нодон илгидин.\nЭл фиғонимдин бажону мен бу жондин, эй ажал,\nҚил халос элнию мени жону афғон илгидин.\nБобур, ул ой ҳажрида ишинг басе душвор эди,\nШукрким, қутқарди ўлум сени осон илгидин.\nЁр юзумни кўруб дарду ғамим билса керак,\nЮз кўруб дарду ғамим чорасини қилса керак.\nЭй сабо, жону кўнгулни ўзининг чун қилди,\nКўнгли бирла дегасен жони учун келса керак.\nВаслини не қилайин ғайрдин айрилмади ҳеч,\nЁр васли менга, у ағёрдин айрилса керак.\nВаслининг қадрини чун билмади бу телба кўнгул,\nҲажрининг тийғи анинг юрагини тилса керак.\nШукр Бобурни билурмен деган эрмиш ул ой,\nЛожарам бандаларин шоҳлари билса керак.\nСочининг савдоси тушти бошима бошдин яна,\nТийра бўлди рўзгорим ул қаро қошдин яна.\nМен ҳуд ул тифли парийвашға кўнгул бердим, вале\nХонумоним ногаҳон бузулмағай бошдин яна.\nЮз ямонлиғ кўруб андин телба бўлдунг, эй кўнгул,\nЯхшилиғни кўз тутарсен ул паривашдин яна.\nТош урар атфол мени, уйда фориғ ул парий,\nТелбалардек қичқирурмен ҳар замон тошдин яна.\nОёғим етгунча Бобурдек кетар эрдим нетай,\nСочининг савдоси тушти бошима бошдин яна.\nКўнгулга бўлди ажойиб бало қаро сочинг,\nШикаста кўнглума эрмиш қаро бало сочинг.\nМуяссар ўлди жунун мулки, эй жунун аҳли,\nНисори ашкни эмди бу кун манго сочинг.\nСочинг шикастида бордур шикаста кўнгуллар,\nКўнгуллар очилур, очилса ул қаро сочинг.\nОчилди кўнгли, чу очтинг сочингни, Бобурнинг,\nНе айб, агар деса дилбанду дилкушо сочинг.\nБалойи ишқки, ҳар дам манда жафоедур,\nБу ишдин кеча олмон ажаб балоедур.\nХати лабиға туташ бўлса, эй кўнгул, не ажаб,\nКи Хизр чашмайи ҳайвонға раҳнамоедур.\nЯрар бу хаста кўнгул дардиға ўқин яраси,\nМагарки ҳар яраси ёрнинг давоедур.\nБаҳор фаслидуру май ҳавоси бошимда,\nАёқ тут менга соқийки, хуш ҳавоедур.\nУл ой рақибға бўлди рафиқу Бобурнинг\nРафиқу ҳамдами ҳажринда оҳу воедур.\nКўзумда муттасил ул эгма қош керак бўлса,\nҚошимда кўз ёруғи ул қуёш керак бўлса.\nСужуд вақтида меҳроб бўлмасун ҳаргиз\nКи, бош қўярда ўшал эгма қош керак бўлса.\nҲабиб ишқида бошдин кеч, эй кўнгул, йўқ эса,\nБу йўлға қўйма аёқ санга бош керак бўлса.\nҚўюб аёғиға бош, сўрса лаълидин ҳар ким,\nБошиға туфроқу оғзиға тош керак бўлса.\nСенинг била бари эл нохуш ўлса, эй Бобур,\nНе бўлғуси санга, ул ёри хуш керак бўлса.\nУлки менга ёри дилнавоз кўрунду,\nЖаврин кўрсатти кўпу оз кўрунди.\nБўлди бошим паст пойбўсида охир,\nГарчи бурун асру сарафроз кўрунди.\nСенинг учун улки бошин ўйнамади ҳеч,\nСенга ажойибки ишқбоз кўрунди.\nИшқ боринда салоҳу тавбаву тақво\nБарчаси таҳқиқ бил мажоз кўрунди.\nДушмано жон ўлди, не қилай, санга, Бобур,\nУлки менга ёри дилнавоз кўрунди.\nНе кўрай тўбини қадди хушхироминг борида,\nНе қилай сунбулни хатти мушфоминг борида.\nКим Хизр суйин оғизлағай лабингнинг қошида,\nКим Масиҳ алфозидин дегай каломинг борида.\nОшиқингни давлатин васлинг била қил муҳтарам,\nҲусн аҳли ичра мунча эҳтироминг борида.\nБиздин айру доим эл бирла ичарсен бодани,\nБизни ҳам гоҳе соғин шурби мудоминг борида.\nЭй кўнгул, гар ғайр сўзи заҳри қотилдур, не ғам,\nЛабларидин шарбати юҳи-ил изоминг борида.\nТарки номус айлабон бадном бўлғил ишқ аро,\nКим сени ошиқ дегай номусу номинг борида.\nБобур ул гул кўйида булбул киби топтинг мақом,\nБир навое рост қил мундоқ мақоминг борида.\nСенинг ишқингда, эй номеҳрибон, бехонумон бўлдим,\nДеман бехонумон овворайи икки жаҳон бўлдум.\nЛабинг гар бермаса бўса нечук жон элта олғаймен,\nБу йўлдаким, адам саҳросиға эмди равон бўлдум.\nСўруб ул ой лабидин оғзининг рамзини англадим,\nБир оғиз сўз била кўрунгки мунча хўрдадон бўлдум.\nНечаким қоши ёлар ишқида тузлукни кўрсаттим,\nВале охир маломат ўқлариға-ўқ нишон бўлдум.\nКулар эрдим бурун Фарҳоди мискин достониға,\nБу Шириндурки онинг бирла-ўқ ҳамдостон бўлдум.\nВисолинг давлатиға етмасам Бобур киби, не тонг,\nКи ҳажринг меҳнатида асру зору нотавон бўлдум.\nКим кўрар хуршидни, ул моҳсиймо бўлмаса,\nКим сўрар шаккарни, ул лаъли шакархо бўлмаса.\nГул тикандур кўзларимга ул юзи гулдин йироқ,\nСарв ўқдур бағрима ул сарв боло бўлмаса.\nЖаннату-л-маъвони, эй зоҳид, нетай мен зорким,\nИстарам кўйидин ўзга манга маъво бўлмаса.\nТиймағил девона кўнглумники, расво бўлма деб,\nОшиқ ўлғайму эди ул телба расво бўлмаса.\nГар бошингни кессалар ишқида, эй Бобур, сенинг,\nЁрдин кўнглунг керакким ўзга қатъо бўлмаса.\nЯна кўз уйида маъво қилибсен,\nКўнгул кошонасида жо қилибсен.\nЯна савдойи зулфингдин, нигоро,\nМени ошуфтаву шайдо қилибсен.\nҒаминг йўқ жон агар берсам ғамингда,\nЎзунгни мунча бепарво қилибсен.\nҚошингдин мени ўқдек ташлар учун\nЯнги ойдек қошингни ё қилибсен.\nКўзумдин ёшуриб, эй баҳри алтоф,\nКўзумнинг ёшини дарё қилибсен.\nСоғинмас жаннату-л-маъвони Бобур,\nОнинг кўнглида то маъво қилибсен.\nЖонима ўт солди ул рухсорайи зебо яна,\nКўнглума ул зулф бўлди мояйи савдо яна.\nКўрсатиб рухсору зулфин ул парий пайкар манга,\nЖону кўнглумни қилибдур волаву шайдо яна.\nЁр кўйиндаги том сенсен манга пушти паноҳ,\nСояйи лутфунгни сол, чун санга келдим то яна.\nШодлиқнию фароғатни қўюб ошиқ бўлиб,\nМеҳнату ғамни қилибмен ўзума пайдо яна.\nЁрға қулмен дегач Бобурни расво айлади,\nТенгри мендек бандасини қилмасун расво яна.\nБир парий мен телбани ҳусниға мойил қилғудек,\nКўзум ичра ер тутуб кўнглумда манзил қилғудек.\nКўнглумизга жавр беҳад қилди ул номеҳрибон,\nЖонима юз минг ғаму меҳнатни ҳосил қилғудек.\nНотавон кўнглумга ишқи қайғуни келтургудек,\nАйшу ишратни кўнгулдин қайғурур эл қилғудек.\nҚилмади Фарҳоду Мажнун ўзни расво мен киби\nКим, бу навъ иш иш эмасдур ҳеч оқил қилғудек.\nУл парий ишқида Бобур жон бериб, эй аҳли ишқ,\nИшқ атворини ишқ аҳлиға мушкил қилғудек.\nЯнги ой ёр юзи бирла кўруб эл шод байрамлар,\nСабо таҳрикидин ҳар гаҳ паришон бўлса парчамлар.\nОчилди зулфию хайлар намудор ўлди юзинда,\nМену ғам кунжию оҳу фиғони ашку хунолуд,\nНе хушдур гўшайи холий, майи софию ҳамдамлар.\nКўнгулни ишқ бузди, не осиғ панду насиҳатдин,\nМенинг мажруҳ кўнглумга ярашмас ушбу марҳамлар.\nЮзи наврўзи, асли ийдни Бобур ғанимат тут\nТишинг дур, лабинг маржон, хадинг гул, хатинг райҳон,\nЮзунг хур, сочинг анбар, сўзунг мул, менгинг мейнон.\nМейнон менгинг, сўзинг мул, анбар сочинг, юзунг хур,\nРайҳон хатинг, хадинг гул, маржон лабинг, тишинг дур.\nТафоҳур кўзум, кўнглум қилурлар магар бордур,\nКўзунга кўнгул вола, юзунга кўзум ҳайрон.\nҲайрон кўзум юзунга, вола кўнгул кўзунга,\nБордур магар, қилурлар кўнглум, кўзум тафоҳур.\nТафаккур неча қилсам топилмас сенинг мислинг,\nПарийдек сени кўрдум эмассен маган инсон.\nИнсон магар эмассен, кўрдум сени парийдек,\nМислинг сенинг топилмас қилсам неча тафаккур.\nБалодур манга ҳажринг, даводур манга васлинг,\nИтобинг манга офат, ҳадисинг манга дармон.\nДармон манга ҳадисинг, офат манга итобинг,\nВаслинг манда даводур, ҳажринг манга балодур.\nЧу Бобур санга қулдур назар қил анга зинҳор,\nТопилмас яна бир қул анингдек санга, эй жон.\nЭй жон санга анингдек, бир қул яна топилмас,\nЗинҳор анга назар қил, қулдур санга чу Бобур.\nОчилиб икки сочи юзига ёйилмишлар,\nЁруқ жаҳонни кўзумга қаронғу қилмишлар.\nЧағир бағри қонидур барча ишқ аҳлиға,\nНе қилсам айлама, эй ёр, айбким, менда\nЖунуни ишқу йигитлик бори қотилмишлар.\nСалоҳға хирад аҳли мени ёвуқ дерлар,\nКўрунгки ушбу чечанлар йироқ янгилмишлар.\nНе суд ишни элдин ёшурмоқ эй Бобур,\nЧу ҳолатингни бори олам аҳли билмишлар.\nКелсун, агар юзумни эвурсам, бало манга.\nНеткаймен, ул рафиқ билаким, қилур басе\nМеҳру вафо рақибға жавру жафо манга.\nЧун бўлди ул парий сифатим ошно манга.\nОҳу ёшимдин ортадурур заъф, эй табиб,\nБилдим ярашмас эмди бу обу ҳаво манга.\nДардим кўруб муъолажада зойиъ этма умр\nТо ёр кимни истару кўнглина ким ёқар,\nТашвиши бежиҳатдурур охир санга, манга.\nБобур бўлубтурур ики кўзум йўлида тўрт,\nКелса не бўлди қошима бир-бир манга-манга.\nХати бинафша, хади лола, зулфи райҳондур,\nБаҳори ҳуснда юзи ажаб гулистондур.\nЭнги, менги ою дағи юзи, сўзи гулу мул,\nҚади равону тани жону эрни маржондур.\nҚошида чин, кўзида кийну ангабин лабида,\nСўзида заҳру лекин тилида дармондур.\nҚошингға кўп бора олмон, нетай оралиқда,\nЁшим тишинг дуридин айру баҳри уммондур.\nЎтумни тез этасен ҳар тарафға секритиб от,\nСаманди ноз инонини бир бери ёндур.\nНе навъ васф қилай сувратинг латофатини\nКи, ҳуснунга сенинг, эй руҳ, ақл ҳайрондур.\nЖафову жавр агар қилса, Бобуро, нетайин,\nНе ихтиёр манга, ҳарне қилса султондур.\nСўрма ҳолимники бўлдум бурноғидин зорроқ,\nЖисм жондин зору жоним жисмдин афгорроқ.\nБанда тақрир айлай олмон банд-бандим дардини,\nЮз темур банд ўлса ондин бу эрур душворроқ.\nМасту бехудлиқ била унрунгни ўткардинг, дариғ,\nЭй кўнгул, мундин бери бўл бир нима хушёрроқ.\nҒафлат уйқусидин уйғон, гар тилар бўлсанг мурод,\nКим етар мақсадға ҳар ким, бўлса ул бедорроқ.\nЎлгали еттим, менинг жоним ғамин е, эй рафиқ,\nДаҳр аро чун йўқ киши сендин манга ғамхорроқ.\nКелмас ўхшар захматинг ислоҳға, Бобур, магар\nҲар давоким қилдилар бўлдунг дағи беморроқ.\nЗаъфдин гўё менинг бу зор жисмим нолдур\nКим, анинг шарҳин демакта хома тили лолдур.\nЗаъфлиқ жисмим била бу нотавон кўнглум аро\nДарди ёр эрканга ушбу эгма қаддим долдур.\nМен дамодам қон ютармен ҳажр аёғидин, нетай,\nЎзгаларнинг жоми васли гарчи моломолдур.\nЗулфиға вобастамен васлиға йўқдур дастрас,\nЭй хуш ул озодаким, беқайду фориғболдур.\nУл парийдин мен нечук жон элтайинким, Бобуро,\nВасли мушкил, ҳажри муҳлик, ғамзаси қаттолдур.\nЎлум уйқусиға бориб жаҳондин бўлдум осуда,\nМени истасангиз, эй дўстлар, кўргайсиз уйқуда.\nНеким тақдир бўлса, ул бўлур таҳқиқ билгайсиз,\nЎзунгни шод тутқил, ғам ема дунё учун зинҳор\nКи, бир дам ғам емакка арзимас дунёйи фарсуда.\nЗамона аҳли ичра, эй кўнгул, оё топилғайму,\nСенингдек дард паймову менингдек дард паймуда.\nУлусдин тинмадим умримда ҳаргиз лаҳзае, Бобур,\nМагар ўлсам бу олам аҳлидин бўлғаймен осуда.\nҚаро зулфинг фироқинда паришон рўзғорим бор,\nЮзунгни иштиёқида не сабру не қарорим бор.\nНечун ҳолим ёмон қилди, мен андин бир сўрорим бор.\nНе ғам юз мунча ҳам бўлса, сенингдек ғамғусорим бор.\nАгар муслиҳмен ар мусфид, ва гар ошиқмен ар обид,\nНе ишинг бор сенинг зоҳид, менингким ихтиёрим бор.\nФиғоним ошди булбулдин, ғами йўқ зарра бу қулдин,\nБасе Бобур, ўшал гулдин кўнгулда ҳорҳорим бор.\nЎзни , кўнгул, айш билан тутмоқ керак,\nТийра турур зуҳд дамидин кўнгул,\nИшқ ўти бирла ёрутмоқ керак.\nҲар нимаға ғам ема, ғам кўп турур,\nАйш била ўзни унутмоқ керак.\nҚўйма машаққат аро, Бобур, кўнгул,\nЎзни фароғат била тутмоқ керак.\nНе хуш бўлғайки, бир кун уйқулуқ бахтимни уйғотсам,\nКечалар тори мўйидек белиға чирмашиб ётсам.\nГаҳи шаккар киби ул юзи гулнинг лаълидин тотсам.\nҚани Ширин била Лайлики сендин ноз ўрганса,\nҚани Фарҳоду Мажнунким, аларға ишқ ўргатсам.\nЁруқ кундуз,қоронғу кечада анжум киби бўлгай,\nЧекиб гар оҳ дудини кўнгул ўтини тутратсам.\nКўзум равшанлиғида бўлғай,Бобур,басе камлиқ,\nАгар қоши била юзун ҳилолу кунга ўхшатсам.\nЖоно, битигингки, бўлди марқум манга,\nМеҳнат била ғамни қилди маъдум манга.\nКўргач ани гарчи шод беҳад бўлдум,\nМазмуни, вале, бўлмади маълум манга.\nНе ишрату айш учун майи ноб манга,\nНе тоат учун гўшаи меҳроб манга,\nНе фисқ қилурға бордур асбоб манга,\nНе зоҳид ўлурға тоқату тоб манга.\nТо бўлғали дилдор ўшал ой манга,\nҲолимни билиб, қилмади парвой манга.\nМен асру ҳаробу ёр кўп мустағний,\nЭй вой манга, вой манга, вой манга!\nХуш улки, кўзум тушти сенинг кўзушта,\nБевосита ҳолимни десам ўзунгга,\nБермай сўзума жавоб ачиғланасен,\nҚилдинг мени муҳтож чучук сўзунгга.\nАсру кўп эмиш журъату химмат сизга,\nРўзий қилғай Худой нусрат сизга.\nМардоналиғингизни бори эл билди,\nРаҳмат сизга, ҳазор раҳмат сизга!\nҲар кимки вафо қилса вафо топгусидур,\nҲар кимки жафо қилса жафо топгусидур,\nЯҳши киши ёмонлиғ кўрмагай ҳаргиз,\nҲа кимки ёмон бўлса жазо топгусидур!\nСондин сени кўп севармен, эй умри азиз,\nҲар неники севмак андин ортиқ бўлмаз,\nҲар неники айладим ҳатолиғ бўлди,\nОз юртни қўйиб Ҳинд сори юзландим,\nҒурбатда севинмас эмиш, албатта, киши.\nБир — бирини неча куни ғанимат тутунгиз.\nЮз оҳ, Заҳириддин Муҳаммад Бобур,\nСарриштаи айшдин кўнгулни зинҳор\nУз оҳ, Заҳириддин Муҳаммад Бобур.\nСен гулсену мен ҳақир булбулдирмен,\nСен шуъласен,ул шуълаға мен кулдирмен.\nНисбат йўқдур,деб ижтиноб айламаким,\nШоҳмен элга,вале сенга қулдурмен.\nҲажр аро раҳм айлагил, ёро, манга.\nЎқунг этти кўп ёмон ёро манга,\nМархами лутфунг била ёро манга.\nУлки, ҳар кўзи ғазоли Чиндурур,\nҚошида пайваэта онинг чиндурур.\nЧунки кўп ёлгон айтти ул манга,\nГар десам ёлғончи они чиндурур.\nМени беҳол айлаган ёр ойдурур —\nКим, онинг васли менга ёройдурур.\nГар висоли бўлмаса, кетар ерим\nЁ Хуросон, ё Хитой, ё Ройдурур.\nИшқ аҳли ишқ дардини танинг,\nКўп ёмондур, дарди ишқидин танинг.\nҲар неча кўзум оч эрса, кўз тўёр\nГар очилса сиймдек нозик танинг.\nМеҳрким, кўкка қилур оҳанг тонг,\nОллида бўлса, эмас беранг тонг.\nҲинду ар келтурса шаккар танг-танг.\nКел, қилай жонни нисоринг, о ёрим,\nНақди жонни борму сендин оёрим?!\nБўса берсанг гар тамом оғзинг била,\nКунжи оғзингдин олойин оёрим.\nСен киби бир дилрабони билманам,\nОшики содикки дерлар, бил, манам,\nҚил тасаввур кўз ёшимни бир тенгиз,\nЎзга ошиқ ашки янглиғ билманам.\nТо чиқарди хат узори покидин,\nГул юзи озурда бўлди покидин.\nИстар эрди эл бурун юз меҳр ила,\nЭмди ул юз меҳри кетти покидин.\nТо кўнгул бердим ўшал қойсориға,\nБоргонини билмадим қой сориға.\nДўстлар, ёрға мени соғиндурунг,\nСолсангиз ногаҳ қулоқ қойсориға.\nШаҳ, супурай остонинг юз ила,\nТийманакдин неча урай юз ила,\nИкки юзлук муддаийдин не ғамим,\nГар ишим тушса алардин юзила?!\nНе бало бийиктурур давлат тоғи,\nКўҳи ғамни не билур давлат тоғи.\nҲиммате тут, доғи давлат истагил,\nХимматинг бўлса, бўлур давлат тоғи.\nЖонға солди да?ф ғурбат норини,\nКўз ёшим бўлди мўғулнинг норини.\nБу арода мен дегандек бўлмаса,\nКўзлай Иссиғкўлу андин норини.\nҚаддимни фироқ меҳнати ё қилди,\nКўнглум ғаму андуҳ ўтиға ёқилди.\nҲолимни сабоға айтиб эрдим, эй гул,\nБилмон, санга шарҳ қилмади ё қилди?!\nКейинги → Кейинги: Бобораҳим Машраб (1640-1711)


Францияда аскарлар устига машина ҳайдаган шахс қўлга олинди\n06 апрел 2020, Тошкент вақти: 08:39\nВоқеа содир этилган жой.\nФранция полицияси Париж яқинидаги ҳарбий қисмдаги аскарларга ҳужум қилишда гумонланаётган шахсни қўлга олди. Франс-Пресс агентлигининг билдиришича, гумонланувчи полиция билан отишма чоғида яраланган.\nФранция бош вазири Эдуард Филипп 9 август куни бу ҳақда парламентга ҳисобот берар экан:\n-Гумонланувчи машинасида Париж - Булон сюр Мер шоссесида кетаётганда қўлга олинди. У ҳибсда сақланмоқда. Мен қўлга олиш ёки тергов тафсилотларини шарҳлай олмайман. Лекин барча ҳуқуқ тартибот тузилмаларини гумонланувчини зудликда қўлга олишга муваффақ бўлганлари билан табриклайман, -деб айтди.\n9 август куни Париж яқинидаги ҳарбий қисмдаги аскарлар устига BMW машинасини ҳайдаган шахс 6 аскарни босиб кетган эди. Аскарлар тирик қолган бўлсалар-да, турли даражадаги жароҳатларни олганлар. Улардан 2 нафарининг аҳволи оғир экани айтилмоқда.\nҲукумат мазкур ҳужум аввалдан режалаштирилган террор ҳаракати, деган хулосага келган.


Қўқонда пахта терими учун аҳолидан пул йиғиш давом этмоқда\n28 ноябр 2020, Тошкент вақти: 10:42\nҚўқон маҳаллаларидан ҳар куни шаҳар автовокзалига йиғилган ҳашарчилар автобусларда олиб кетиляпти\nПахта йиғим-терими охирлаб қолганига қарамасдан, Қўқон шаҳри маҳаллаларида теримга мардикор ёллаш учун аҳолидан ҳар ҳафта беш минг сўмдан пул йиғилмоқда. Озодлик манбаларига кўра, бола нафақаси оладиган аёллар, арзон кўмир учун навбатда турганлар пахта теримига боришга мажбурланяпти. Қўқон маҳалла жамғармаси раиси аҳолидан пул йиғилаётганига оид иддаоларни инкор қилди.\nҚўқон шаҳри Чорсу мавзесининг 18-маҳалласида истиқомат қиладиган, исми сир қолиш шарти билан Озодликка гапирган уй бекасига кўра, пахта терими тугаб бораётганига қарамасдан маҳалла фаоллари аҳолидан мардикор ёллаш учун пул йиғишни давом эттирмоқда:\n- Пахтага чиқмайдиганлардан ҳафтасига беш минг сўмдан олиб кетяпти. Мана пахта ҳам тугаяпти, балки басдир, десак “йўқ ҳокимнинг буйруғи билан пахтага одам жўнатиш давом этяпти. Шунга бу пулга мардикор ёллаб жўнатяпмиз, дейишяпти,- деди уй бекаси.\nУнинг айтишича, пахтага хонадонидан одам чиқармаганлар ёки мардикор ёллаш учун пул бермаганлар арзон нархдаги кўмир ва газ баллондан бенасиб қолиш билан чўчитилмоқда:\n- Булар мардикор оламиз дейишяптию, лекин ҳали мардикор олганини кўрмадик. Ўзи бизнинг маҳалламизда камбағаллар кўп. Болалар пулини эса пора берганлар ва бой одамлар олишяпти. Шунга одамларнинг жаҳли чиқиб пахтага ҳам чиқмаяпти. Лекин олдинда қиш бор. Маҳалладан бериладиган кўмир ва газ баллонлари умидида халқ юз-хотир қилиб, беш минг сўмдан беряптида,- дейди суҳбатдош.\nЧорсудаги маҳаллалардан пахта учун беш минг сўмдан йиғилаётганини бошқа қўқонликлар ҳам тасдиқлади.\nҚўқон шаҳар маҳалла жамғармаси раиси Раҳимжон Муҳаммаджонов, Озодлик билан суҳбатда, маҳаллалардан пахта теримига одамлар чиқарилаётганини тасдиқлар экан, лекин мардикор ёллаш учун пул йиғилаётганини илк бор эшитганини айтди:\n- Вой ноинсофларей, шунақа қилишяптимикан? Мен буни ҳозир суриштириб биламан. Бош вазирнинг, ҳокимнинг топшириғи билан пахта зарбдор дегани учун маҳаллалардан 20-10 тадан одам чиқаряпмиз. Энг кам маҳалла ҳам бешта чиқаради. Лекин у гаплардан хабарим йўқ, унинг тагига етаман,- деди Раҳимжон Муҳаммаджонов.\nЎзбекистонда пахта мавсуми бошланганидан буён ишчи-хизматчиларни, ўқитувчи-шифокорларни ва маҳаллада истиқомат қиладиган одамларни пахта теримига мажбурий сафарбар қилиш кўп кузатилди.\nЎзбекистондаги 11та вазирлик, қўмита, инспекция раҳбарлари 2011 йилнинг 28 февралида имзо чеккан “Қишлоқ хўжалиги маҳсулотларини етиштириш ва йиғиштириб олиш учун таълим муассасалари ўқувчилари ва талабаларидан фойдаланишда меҳнатни муҳофаза қилиш ҚОИДАЛАРИ”га кўра, аёллар зарарли ва ноқулай меҳнат шароитига эга бўлган қишлоқ хўжалик ишларига жалб қилинмаслиги лозим. Мазкур тартибга амал қилинмаган ҳолатда мансабдор шахслар жавобгарликка тортилиши белгиланган.


Меркел ва Олланд Путинни янги санкциялар эҳтимолидан огоҳлантирди\n28 ноябр 2020, Тошкент вақти: 20:27\nАнгела Меркел ва Франсуа Олланд.\nГермания ва Франция раҳбарлари Кремлни 12 февраль куни Минскда Украина юзасидан эришилган келишув шартларига амал қилмаслик Россияга нисбатан янги санкциялар жорий этилишига сабаб бўлишидан огоҳлантирди.\nГермания Канцлери Ангела Меркел Брюсселда ўтган матбуот анжуманида Европа давлатлари лидерлари Европа Комиссиясидан Россия Минск шартномасига амал қилмаса жорий этиладиган янги санкцияларни ишлаб чиқишни илтимос қилганини билдирди.\nФранция президенти Франсуа Олланд Украинада тинчлик ўрнатилиши учун Россияга босим кўрсатиш муҳим эканини таъкидлади.\nМеркел ва Олланд 12 февралда Минскда Украина, Россия, Германия, Франция иштирокида ўтказилган тинчлик музокаралари якунлангач, Брюсселда журналистлар учун матбуот анжумани ўтказди. Минскда 14 соат давом этган музокаралардан сўнг эришилган шартномага мувофиқ, томонлар бир неча кундан сўнг ўқ отишни тўхтатишлари керак.


Ота уч ёшар ўғлини 52 - www.Voydod.net\nВсего на сайте: 751 Гостей: 742 Пользователи: 9\nОта уч ёшар ўғлини 52 Bo'limi: Новости Мира\n5 Асли украиналик бўлган Нью-Йоркда яшовчи 35 ёшли Дмитрий Канариков уч ёшли ўғлини Манхеттендаги осмонўпарбинонинг 52-қаватидан итариб юборди.\nЎғлини итариб юборгач кетидан ўзи ҳам пастга сакради.Ҳодисанинг оқибати табиийки ўлим билан ниҳоясига етди.\nТахминларча, ҳодиса сабаби Канариковнингсобиқ хотини билан болага васийлик қилиш борасидаги давомли тортишувдан сўнг амалга оширилган. Ота тезорада полиция гувоҳлигида фарзандини онасига топшириши керак бўлган.\nМаълумотларга кўра, ДмитрийКанариков АҚШда тармоқ аналитики бўлиб ишлаган ва Бруклинда яшаган. Манба:www.darakchi.uz Barcha izohlar: 0


Kutubxona - Muhabbat Sharafiddinova. Markiza (esse) / Kiril\nSiz shu sahifadasiz: Muhabbat Sharafiddinova. Markiza (esse) / Kiril\nМуаллиф Муҳаббат Шарафиддинова\nАсар номи Маркиза (ессе)\n- Муҳаббат Шарафиддинова\nДадам Озод Шарафиддинов ва\nукам Фарҳод Шарафиддинов\nБорлиқ, теварак-атроф ажойиботларга, ибратли воқеаларга бой. Фақат уни англаш, идрок қила билиш лозим. Шунинг учун мўжизани ўзингдан қидир, дейишса керак. Айниқса ҳаёт ташвишларидан озгина чалғисам мен учун азиз инсонлар — дадам Озод Шарафиддинов ва укам — Фарҳод Шарафиддиновларнинг ҳаёти, турмуш тарзи ҳамда яхши кўрган нарсалари билан боғлиқ хотиралар икир-чикирларигача бирма-бир кўз олдимдан ўтаверади.\nМен ўз соҳибига вафодор бўлган жониворлар ҳақида кўп эшитганман, ҳаётий воқеалар, ривоятларни кўп ўқиганман. Лекин ажойиботлар ҳақида эшитиш бошқа, уни кўриш ва кузатиш бошқа.\nУни Маркиза деб аташди. Ўзи ҳам Рейзеншнаузер зотидаги итлардан эди. Уни уйга олиб келишганда, эндигина олти ойлик бўлганди. Ҳаммаёғи қоп-қора, кичкина кўзлари қуюқ узун жун билан қопланган. Маркиза кундан кунга улғайиб борарди. Катта ва баҳайбат итни кўрган одамда қўрқув пайдо бўларди. Лекин шунга қарамай, у илтифот ва эркалашларини жуда яхши кўрарди. Шуниси қизиқки, у ўзининг вазифаларини доим ҳам бажаравермас, яъни уйни қўриқламас, бўлар-бўлмасга вовуллайвермасди ҳам. Хуллас, оддий итларга ўхшамасди. Вақт ўтиши билан Маркиза оиламиз аъзосидай бўлиб қолди. Ҳамма уни жуда яхши кўрар, айниқса укам Фарҳоднинг унга меҳри ўзгача эди.\nФарҳод оиласи билан дадамларнинг ҳовлисидан унча узоқ бўлмаган, атиги беш дақиқалик масофада — кўп қаватли уйда истиқомат қиларди. У дадамлардан ҳар куни хабар олар, шу сабаб бўлса керак, Маркиза билан яхши таниш эди. У ит билан сайр қилишни хуш кўрар, баъзан уйига олиб кетар, ёш бола билан ўйнагандек маза қиларди. Дарвоқе, уйида Маркизанинг фото сурати ҳам бор эди. Бир гал Фарҳод уни уйга олиб кетганида суратга туширган экан. Маркизани Фарҳоднинг оиласидагилар ҳам яхши кўрардилар. Маркиза Фарҳоднинг оиласи меҳр ва илтифотидан баҳра олишни хуш кўрар ва ўз ўрнида у ҳам меҳрини аямас эди. Фарҳод оиласи билан ҳовли эшигини очишданоқ, Маркиза хурсандлигидан уларнинг атрофида сакрар, тўхтамай думини ликиллатар, қувончини яширолмай дам-бадам айланар, югурар, бутун бўй-басти билан орқа оёқларида туриб, сал бўлмаса уларни йиқитиб юборгудай даражада севиниб кетарди. Бундай учрашувлар ҳар куни, то Фарҳод айвонга ёки уйга кириб кетгунча давом этарди. Уларнинг ўртасида мана шундай юксак меҳр-оқибат бор эди.\n2000-йил дадамнинг қандли диабет касали яна хуруж қилган пайт. Ўшанда аҳвол жуда танг, чақирилган «тез ёрдам» машинаси дадамни тўппа-тўғри реаниматсия бўлимига олиб кетди. Тасодифан дарвоза ёнида ётган Маркизага кўзим тушди: боши қуйи тушган, кўзлари мунгли эди. Одатда у думини чиройли ликиллатиб, ҳовли бўйлаб ҳаётдан миннатдордек юрарди. Лекин ўша дақиқаларда у ҳам танг аҳволга тушиб қолди ва бу ҳолатдан анчагача чиқа олмади. Дадамнинг аҳволи ҳақиқатдан ҳам оғир эди. Биз у кишига умр тилаб, Оллоҳдан илтижо қилардик. Улар шу аҳволда ўзларини билмай ўн кун ётдилар. Дадам ҳеч нарса тановул қилмас, ранглари сўлғин, кўзлари нурсиз эди. Қизиқ, шу кунларда Маркиза ҳам дадамга ҳамдардлик билдиргандек ғамгин ҳолатга тушиб қолган эди.\nХудога шукрлар бўлсинки, шифокорларнинг муолажалари туфайли, дадам аста-секин дармонга кириб, уйга қайтдилар. У кишининг касалхонадан қайтишлари муносабати билан уйга ёру-биродарлари, шогирдлари, қариндош-уруғларнинг меҳмон бўлиб келиши кутилмоқда эди. Маркизани келаётган меҳмонларга ташланмаслиги учун катта ҳовлининг этагидаги уйчаси олдига боғлаб қўйишди. Дадам ҳовлига кириб келганларида, Маркиза бизни яна бир бор ҳайрон қолдирди. У эгасининг такрорланмас, ўзига хос овозини узоқдан эшитди. Кейин ҳовлига кириб келаётган дадамга кўзи тушди. Энди уни тўхтатиб бўлмас, у шу тобда панжарадан ҳатлаб ўтиш ниятида ўзини ҳар томонга отарди. Назаримда важоҳатидан, дадамнинг ёнига яқинлашиш йўлида тўсиқлик қилган кимсани ғажиб ташлашдан ҳам тоймасди. Мен ўшанда бу тилсиз мавжудотнинг чинакам вафодорлигига қойил қолдим. Вақт келса, одамдан одамга заррача илиқлик, яхшилик етмаслигига гувоҳ бўлганмиз..\nЎша кунларда дадамнинг кайфиятлари баланд, ҳаётдан завқланиб, қайта туғилгандай бўлдилар. Авваллари ҳам улар табиатга ўзгача ҳаяжон билан қарар эдилар. Табиат тирик, деган сезги уларни ҳеч қачон тарк этган эмас. Дадам оғир дармонсизликдан сўнг ҳамма нарсага ўзгача меҳр билан қарай бошладилар. Улар ҳовлидаги ҳар бир бутачани кўздан кечирар, ҳар бир дарахт билан гаплашар, ҳар бир гулни силардилар. Айтиш керакки, ҳовлидаги, дала-боғдаги барча дов-дарахтларни қалб қўрлари билан парваришлаш уларга хос ибратли хусусият эди. Уларнинг барчаси отамга суҳбатдош, илиқ ва ёқимли «сўзлар» топиб соғлиғидан хабар олувчи дўстлари эди. Оллоҳ у кишининг ҳаётини қайтариб берганидан сўнг, уларни қуршаб турган бу табиат гўзаллигини касалхонада бошларидан кечган азоб-уқубатлар учун берилган туҳфа, деб билдилар дадам. Табиийки, улар Оллоҳдан мана шу гўзалликни яна бир бор кўришга имконият берилганидан беҳад миннатдор эдилар. Дадам билан бўлган суҳбатлардан бирида журналистларнинг: «Бахт нима?» – деган саволларига жавоб шундай бўлди: «Бахт, бу — теварак-атрофингни ўраб турган гўзал оламни кўра олиш, ўз оёғинг билан юриш, хоҳлаган нарсангни тановул қилиш». Дадамнинг касалхонадан қайтишлари ҳовлимизга ҳам қандайдир бир янги, жонли овозларни, турли қушларнинг сайрашлари, дарахт ва гулларнинг жонли шитирлашларини олиб келгандек бўлди. 2000-йилнинг баҳорида уйга ҳаёт, бахт қайтгандай бўлди.\nМана шу воқеадан сўнг Маркиза ўзига бир одат чиқариб олди. Дадамнинг аҳволи яхшилигига ишонч ҳосил қилиш учун уларнинг ётоғига кириб чиқадиган бўлди. Бунинг учун ойим гоҳида уни мулойим уришарди. Чунки у отамни ювинтиришга, нонушта қилишга халақит берарди. Ойим қанчалик бу жониворга меҳр билан муносабатда бўлмасинлар, бари-бир уни хонадан чиқариб юборишга мажбур бўлардилар. Нима бўлгандаям ойим дадамга қараётганларида итнинг туриши албатта ноўрин эди. Меҳрибонлик ўз йўлига, лекин касал оёқни парваришлаш жуда муҳим эди. Бундай пайтларда дадам доим Маркизанинг ёнини олардилар. «Бу бекорга кираётгани йўқ, мендан хавотирда, мени йўқлаб, хотиржамлигимни кўриб кетмоқчи», — дердилар. Аслида ҳам, у дадам билан ойимни қўриқлар эди. Дадамнинг аҳволларини сезгандай бўларди. Соғлиқлари кунданкунга ёмонлашган пайтда эса Маркиза уларнинг эшиги тагидан кетмасди.\nОтам, саломатлигининг қандайлиги ҳақидаги саволларни ёқтирмас, бу суҳбат учун мавзу эмас, деб билардилар. «Саксонга яқинлашиб қолган одамнинг соғлиғи қандай бўлиши мумкин?» — деб, саволга савол билан мурожаат қилардилар. Табиийки, бунинг жавобини билиш учун уларни диққат билан кузатиш керак бўларди. Бунда ҳам Маркизанинг муносабати бехато бўлиб, менга жуда қўл келарди.\nБаҳайбат ит бўлганлигига қарамасдан, чақмоқ ва момақалдироқдан қўрқиб, уйга кириб оларди. Бир куни тунда кучли момақалдироқ бўлиб, Маркиза отам ётоғининг эшигига югуриб келган. Табиийки, кечаси бўлганлиги боис эшик қулфланган. У оёқлари билан аввал эшикни, жавоб бўлмагач, ойнани тақиллата бошлаган. Кун давомида отам билан овора бўлган ойим қаттиқ уйқуга кетиб, бу тақиллашларни эшитмаганлар. Отам ойнага яқин ётганликлари учун шовқинни эшитиб, аравачаларига ўтириб, Маркизани хонага киритганлар. Эрта тонгда уйғонган ойим отамнинг каравоти ёнидаги қандайдир қора нарсага кўзи тушиб, бу нима экан? — деб ҳайрон бўлганлар. Не кўз билан кўрсаларки, бу Маркиза экан. Шундан сўнг отам итни киритганликларини ва у шу ерда тунаганини тушунтирганлар.\nОйим ҳамиша Маркизанинг овқатланишини назорат қилардилар. Ўз вақтида овқат берилишига жон куйдирардилар. Ахир у «мен очман», деб айта олмайди, у ҳақида қайғуришимиз керак, савоб бўлади», — дердилар. Ойимнинг бундай хатти-ҳаракатларидан уйдагилар: «озгина оч қолса ҳеч нарса қилмайди, балки шуниси яхшидир, сал жаҳлдор, уйни қўриқлайдиган ва умуман, ўзининг итлик вазифаларини бажарадиган бўларди», — деб қўйишарди. Лекин масаланинг моҳияти шунда эдики, ойим ҳам, дадам ҳам Маркизага итга эмас, одамга қарагандай муносабатда бўлишарди. Фарҳод эса уни ҳатто «қора қизим» деб эркалар ва ўта ақлли ит эканлигини қайта-қайта таъкидларди: «Итлар ҳар бир касалнинг давосини билади, агар Маркизанинг ҳам тили бўлганда, қайси касалга қайси ўсимликнинг фойдаси тегишини айтиб берарди», - деб қўярди.\nМаркизанинг зийрак эканлигига яна бир мисол. Бир куни ҳовлига дадамни кўргани таниқли шоир Эркин Воҳидов, олимлар Умарали Норматов, Абдуғафур Расуловлар кириб келишди. Дадамнинг соғлиқлари айтарли даражада эмас, демак, Маркиза доимгидек, уларнинг эшиги тагида, шогирдлар домланинг олдига киришлари керак. Минг кўз ўрганган бўлса ҳам, эшик тагида баҳайбат ит. Шунда Эркин ака: «Маркиза, биз домламизнинг олдиларига кириб, хабар олайлик », — деганларида, Маркиза дик этиб туриб, думини ликиллатганича ҳовли этагига кетиб, меҳмонларни ҳайратга солган эди. Шу дамларда бу вафодор жониворнинг хаёлидан нималар кечган экан...\nМаркизадан ўн тўртта бир-бирига ўхшаган чиройли, кўзлари қоп-қора кучукчалар туғилди. «Кучукчалардан уч-тўртта бақувватини олиб қолиб, қолганини чўктириб юбориш керак, онаси ҳаммасини катта қилолмайди», — деганлар ҳам бўлди. Ҳақиқатан ҳам , улар жуда кичкиналигида она сути етиб турди, лекин бир мунча вақт ўтиб, ўн тўртта кучукчага сут етмай қолиб, муаммога айланди. Шунда эчки сути сотиб олиб, кучукчаларни бутилка орқали овқатлантиришга тўғри келди.\nКўп ўтмай, кучук болалари бемалол юра оладиган, саватидан чиқиб, ҳовли бўйлаб тарқаладиган бўлишди. Куни билан чарчаган Маркиза (болаларининг овқатланишини таъминлар, тили билан уларни ювинтирар, нимжонроқларини кўзи остидан қочирмай, доимо ўзининг олдида олиб юрар эди) ухлаб қолибди. Кучукчалар эса ҳовлида сайр қилишни хуш кўришар ва уларнинг энг катта душмани – ҳовлидаги ҳовуз эди. Ҳеч нарсадан хабари йўқ кучукчалар унга тушиб кетишди. Улар юришнику энди ўрганган, сузишни эса умуман билишмасди. Шу боис чўка бошлашди. Маркиза дарров уларга ёрдамга келиб, ҳовуз атрофида гирдикапалак бўлар, аммо сувга тушмасди. Чунки Маркизага бу ҳовузда фақат одамлар чўмилиши мумкинлиги тушунтирилган. Болаларининг ҳаёти эса хавф остида эканлигига қарамай, сувга сакрашга журъат этолмади у. Кеч бўлишига қарамай, унинг бахтига ҳовлида катталар ҳам, болалар ҳам бор эди. Улар биргалашиб кучук болаларини қутқариб, ҳаммасини саватга тиқишди. Бу пайтда аллақачон қоронғу тушиб улгурган эди. Бахтга қарши болалари орасидаги энг бақувватининг вазни оғирлик қилиб, чўкиб кетганини, қоронғу кечада ҳеч ким сезмади. Эрта тонгда эса «Бек»ни (унга шундай ном беришганди) ҳовуз чеккасига қалқиб чиққанини кўришди. Шундай қилиб, уларнинг сони биттага камайди. Кучук болалари анча катта бўлиб қолишди, энди уларни тарқатишдан бошқа илож йўқ эди. Сўраганларга берилди. Шундай қилиб, Маркиза яна бир ўзи қолди. Оила у учун дадам, ойим ва Фарҳод эди.\nМинг афсуски, меҳрибон ва одамохун инсонларидан бири – укам Фарҳод бевақт ҳаётдан кўзини юмди. Кутилмаган бу ҳол оиламиз учун катта йўқотиш бўлди, ҳаммамизни ларзага солди. Ўлим ҳақ, лекин инсон ҳеч қачон бунга кўниколмаса керак.\nФарҳод — меҳрли, истеъдодли, зеҳнли, тафаккури кенг инсон эди. Унинг билмаган нарсаси йўқ. У араб тили ва тарихи, ўзбек адабиёти тарихини жуда яхши биларди. Бундан ташқари мазали таом тайёрлашни, укол қилиш ва турли муолажаларни, велосипед ва машина тузатишни ҳавас қилар даражада бажарарди. Қурилиш соҳасида маслаҳатлар бериш билан бирга, мусиқа санъатидан ҳам хабардор бўлиб, гитарани қойилмақом чаларди. У қайси даврада бўлмасин, ҳаммани ўзига ром қилиб оларди. ота-онамиз узоқ йиллар истиқомат қилган ҳозирги Туроб Тўла кўчасидаги уйнинг ертўласида Фарҳод болалар учун текин устахона очиб, қўшни болалардан қай бирининг велосипедлари бузилса, уларни тузатиб берарди. Биринчилардан бўлиб компютер билимини эгаллаган инсон эди.\nФарҳоднинг вафотидан кейин Маркизанинг аҳволини тасаввур қилиш қийин эмас эди. Энди у ўзининг уйчаси бўлишига қарамай, жойини бутунлай дадамнинг ётоғи тагига алмаштириб олди. Унинг бу ердан сира жилгиси йўқ эди. Дадамнинг мазалари қочиши билан уйнинг ичига кириб олар ва ўзича отамни қўриқлаб, уларга бўлган меҳрини шу тариқа изҳор этарди. Дадам буни тушунардилар. У дадам билан ойимга худди ўзининг болаларига бўлган муносабатдай муносабат қиларди. Унинг учун отам ва онам бамисоли бола эди. Ойим ташқари эшикни очгудай бўлсалар, чақирмасалар ҳам Маркиза албатта, ёнларида турарди. Ундаги итларга хос хусусият – инсон ҳали сезиб улгурмаган нарсаларни сеза билиш устунлик қиларди.\nБир куни мен, ойим жиянларим билан айвонда ўтириб, ғалати воқеанинг гувоҳи бўлдик. Маркиза ўзидан-ўзи дарвоза яқинида ўз атрофида айланиб, баландга сакраб, кейин секинлик билан биз томонга яқинлашди. Маркизанинг бундай ўзини тутиши кўпинча Фарҳод кириб келганида юз берар, бундай пайтда улар бирга ўйнашиб, унинг атрофида айланиб, ўйин қилиб сакраб, шошилмасдан биз томонга келишарди. Бу сафар ҳам у ўзини худди ким биландир ўйнашгандек тутди. Назаримизда, Маркиза эндигина уйга кириб келган Фарҳоднинг ёнида, у билан ўйнашиб, уйга таклиф қилаётгандек эди. Бу биз учун бир белги бўлиб, Фарҳоднинг руҳи ёнимизда биз билан бирга эканлигига ишончимиз комил эди. Гўё Фарҳод ҳар галгидек дадам ва ойимдан хабар олгани келгандек бўлди. Бу эса фарзандидан айрилиб, кўнгли яримта бўлиб қолган отам-онамга далда бўлувчи катта куч берувчи, илоҳий ҳолатни ҳамон унутолмаймиз.\nФарҳоднинг вафотидан роппа-роса беш ойдан кейин отамдан ҳам айрилдик. Охирги йилларда бир неча жарроҳлик оператсияларини бошидан кечирган ва уларни кўтара олган, яна ҳаётга қайтган, руҳан чўкмаган инсон, фарзанд доғини кўтараолмади. Айтишларича, жаннат эшиклари очиладиган кун, бу муборак Рамазон ойининг илк куни экан. Дадамнинг жонлари айнан Рамазон ойининг биринчи куни узилди. Аҳил оиламиз ўзининг икки яқин инсонидан — ота ва ўғилдан, таянч ва умидидан айрилди. Улар билан ҳаёт бутунлай ўзгача эди. Айниқса, болалар улардан кўп нарса олишга ҳаракат қилардилар. Фарзандлар, набиралар бирор бир тантана, байрам, туғилган кун муносабати билан бизга тамошалар уюштиришарди. Уларнинг ҳар бири маълум маънода истеъдодли эди. Бу томошалардан болаларни ақлини пешлайдиган викториналар ҳам ўрин олган бўлиб, дадам бошчилигида унга саволлар тайёрлардик. Саволлар ҳам болалар учун, ҳам катталар учун мўлжалланган бўларди. Афсуски, яқинларимизни вафоти муносабати билан буларнинг ҳаммаси тўхтаб қолди (вақтинча бўлса ажаб эмас). Бу йўқотишлар, албатта Маркизага ҳам таъсир қилмасдан қолмади. Энди бу уйда унинг энг яқин инсони — ойим эди. Маркиза энди ойимга боғланиб қолди. Ойим ҳам ўз навбатида унга жуда яхши муомала қилардилар. Ойим Маркизани ўзларининг яқин инсонлари билан боғлаб туришига, у орқали яқинларини кўришга ишончлари комил эди. Уни овқатлантириш ва ювинишини ўз назоратларига олдилар. Унинг барча қилиқларию-шўхликларидан хабардор эдилар. У ҳалигача ёш боладек чақмоқ чақиши ва момақалдироқ бўлишидан қўрқар, югуриб ойимнинг хоналарига кириб олар, худди кичкина бола сингари титроғини босолмасди. Бирор бир зарурат билан ойим уйда бўлмай қолсалар, албатта Маркизадан кўз-қулоқ бўлиб туришни тайинлардилар. Баъзан юраклари тўлиб кетган кезлари Маркиза, уларнинг суҳбатдошига айланарди.\nОтамнинг вафотларидан кейин орадан бир йилдан ортиқроқ вақт ўтди. Кунларнинг бирида Маркиза ойим билан ўйнашиб, кейин бир оз қуёшда тобланиб ётди, ойимга эркалик қилиб, ҳамма қилиқларини кўрсатди. Шу кунлари уйда усталар ишлаётган ва улар ниманидир олиб келиб, ниманидир олиб чиқиб кетишар, хуллас, кириб-чиқиб юришарди. Ойим итнинг уйдан чиқиб кетиш эҳтимоли борлигини ва шунинг учун эшикни ҳамиша беркитиб юришни уларга тайинлардилар. Ўша машъум кун эшик «ланг» очиқ қолган, Маркиза эса секин-аста кўча томон одимлаб, кейин умуман кўздан ғойиб бўлган. У бошқа қайтиб келмади. Кейинроқ қўшнилар уни Фарҳод яшаган уйнинг ҳовлисида кўришганини ва шу бўйи уни ҳеч ким учратмаганини айтишди. Ойим Маркизанинг қайтишига ишонардилар ва уни ҳар куни кутардилар. ҳар сафар кўча эшиги тақиллаганда, худди Маркиза қайтиб келгандай туюларди. Бир куни ойимни аҳволини кузатиб юрган Алишер укам худди шу зотдан бўлган кичкинагина янги кучук боласини олиб келди. Аммо бу энди бутунлай бошқа ит бўлиб, Маркизанинг ўрнини асло боса олмасди.\n"http://www.kutubxona.com/wiki/index.php?title=Muhabbat_Sharafiddinova._Markiza_(esse)_/_Kiril&oldid=13518" dan olindi


Бир муҳаббат қиссаси - Hidoyat.uz\nБир муҳаббат қиссаси\nАсосий саҳифа Мақолалар Бир муҳаббат қиссаси\nЧоп этилди Iyun 24, 2020 Бир муҳаббат қиссасиda fikr bildirishni o'chirish\nАбу Ос Пайғамбар алайҳиссаломга ваҳий келишидан олдин олдиларига бориб, катта қизлари Зайнабнинг қўлини сўради. (ОДОБ)\nУнга Пайғамбар алайҳиссалом:\n– Ўзидан рухсат олмагунимча бу ишни қилмайман, – дедилар. (ШАРИАТ)\nПайғамбар алайҳиссалом Зайнабга:\n– Холангнинг ўғли қўлингни сўраяпти, унга тегасанми? – дедилар.\nЗайнабнинг юзлари қизарди ва табассум қилди. (ҲАЁ)\nПайғамбар алайҳиссалом қизлари Зайнабни Абу Осга узатдилар. Шу билан бир муҳаббат қиссаси бошланди. Улардан Али ва Амома дунёга келди.\nКейин бир катта муаммо пайдо бўлди. (ЭЪТИҚОД)\nНубувват даври бошланди. Абу Ос сафарда эди. Сафардан қайтганида хотини Зайнаб мусулмон бўлган эди. Зайнаб унга:\n– Муҳим янгилик бор, – деди. Абу Ос ўрнидан туриб, чиқиб кетди. (ЭҲТИРОМ)\nЗайнаб даҳшатга тушиб, унинг ортидан борди ва деди:\n– Отам пайғамбар бўлиб юборилди ва мен мусулмон бўлдим.\n– Олдин менга айтиб, кейин бўлмабсан-да…\n– Мен отамни ёлғончига чиқара олмайман-ку. Отам ҳеч қачон ёлғон гапирмаган. У ростгўй ва ҳалол одам. Бир ўзим эмас, онам, ака-укаларим, амакиваччам (Али ибн Абу Толиб) ҳам, аммангизнинг ўғли (Усмон ибн Аффон) ҳам, дўстингиз (Абу Бакр Сиддиқ) ҳам мусулмон бўлишган.\n– Лекин мен одамлар, хотинини рози қилиш учун қавмидан юз ўгирди ва ота-боболарига куфр келтирди, дейишларини истамайман. Айни пайтда отангни ҳам айбламайман. Тўғри тушунасан ва узримни қабул қиласан, деб умид қиламан. (КЕЛИШУВ)\n– Сизни мен тушунмасам, ким тушунади? Лекин мен сизнинг завжангизман. То ҳақиқатни тан олишга қодир бўлгунингизга қадар сизнинг ёрдамчингиз бўлиб қолавераман. (ОҚИЛАЛИК ВА ҒАМХЎРЛИК)\nЗайнаб шу сўзига 20 йил вафо қилди… 20 йил!!! (АЛЛОҲ УЧУН САБР ҚИЛИШ)\nҲижрат пайтида ҳам Абу Ос ҳали Исломга кирмаганди. Зайнаб Пайғамбар алайҳиссаломнинг олдиларига бориб:\n– Эрим билан қолишимга рухсат беринг, – деди. (МУҲАББАТ)\nПайғамбар алайҳиссалом рухсат бердилар. (МЕҲРИБОНЛИК)\nБадр ғазоти. Абу Ос урушга Қурайш сафида чиқди. Эр отага қарши урушади. Бағри қон Зайнаб йиғлаб-йиғлаб, шундай дуо қиларди:\n– Аллоҳим, отамни йўқотиб қўйишдан ҳам, болаларимнинг етим бўлиб қолишидан ҳам қўрқаман. Шундай кун келишини бошимга солма! (ҲАЙРАТ ВА УМИД)\nАбу Ос Бадр жангида асир тушади. Зайнаб отасининг ғалабасидан қувониб, Аллоҳга сажда ва шукр қилади. Эрининг асир тушганини эшитиб, уни қутқариб олишни ўйлайди. (ОҚИЛАЛИК ВА УЗОҚНИ КЎРА БИЛИШ)\nЭрини қутқариб олишга онасидан қолган бўйнидаги тақинчоқдан бошқа нарсаси йўқ эди. Ўша тақинчоқни Абу Оснинг укасидан бериб юборди. Пайғамбар алайҳиссалом асирларни фидясини олиб қўйиб юбораётганди. Хадича онамизнинг тақинчоқларига кўзи тушиб:\n– Бу кимнинг фидяси? – деб сўрадилар.\n– Абу Ос ибн Рабиъники, – деб жавоб беришди. Пайғамбар алайҳиссалом йиғладилар ва:\n– Бу Хадичанинг тақинчоғи эди, – дедилар. (ВАФО)\nКейин ўринларидан туриб:\n– Эй одамлар, куёвимиздан ҳеч ёмонлик кўрмагандик, уни шундоқ қўйиб юборсам майлими? – дедилар. Ҳамма:\n– Ҳа, эй Аллоҳнинг пайғамбари, – дея жавоб қайтарди. (АСКАРЛАР ОДОБИ)\nПайғамбар алайҳиссалом унга тақинчоқни бера туриб:\n– Зайнабга тайинла, онаси Хадичанинг шодасини эҳтиёт қилсин, – дедилар. (ХУЛҚИГА ИШОНЧ)\nКейин Абу Осга:\n– Сенга бир сирни айтай, – дея уни бир чеккага тортдилар-да: – Эй Абу Ос, Аллоҳ менга муслимани кофирдан ажратишни буюрди, қизимни ўзимга қайтариб юборасанми? – дедилар.\n– Хўп, – деди Абу Ос. (ЭРКАКЛИК)\nЗайнаб Абу Осни Макка остонасида кутиб олди. Абу Ос унга:\n– Мен кетаман, – деди.\n– Мен эмас, сен отангнинг олдига кетасан. (ВАЪДАГА ВАФО)\n– Иккимизни бир-биримиздан ажратиш учун. Бор, отангнинг олдига кет.\n– Сиз ҳам мусулмон бўлиб, мен билан бирга кетмайсизми?\nЗайнаб ўғли ва қизини олиб, Мадинага кетди. (ИТОАТ)\nОлти йил совчилар кети узилмади. Эрининг келишини умид қилиб, ҳаммасига рад жавобини берди. (ВАФО)\nОлти йилдан кейин Абу Ос бир карвон билан Маккадан Шомга сафар қилди. Йўлда бир қанча саҳобаларга дуч келди ва карвонини йўқотиб қўйди. Бомдоддан сал олдинроқ Зайнабнинг уйи ёнига келди ва эшикни қоқди. Зайнаб уни кўриб:\n– Мусулмон бўлиб келдингизми? – деб сўради. (УМИД)\n– Қочиб келдим.\n– Мусулмон бўласизми? (ЭЪТИҚОДИДА ҚАТЪИЙ ТУРИШ)\n– Қўрқманг. Холамнинг ўғли хуш келибдилар. Али ва Амоманинг отаси хуш келибдилар. (АЖРИМ ВА АДОЛАТ)\nПайғамбар алайҳиссалом бомдод намозига имомлик қилдилар. Намоз ўқиб бўлингач, масжиднинг охиридан бир овоз келди:\n– Мен Абу Ос ибн Рабиъни ўз ҳимоямга олдим.\n– Нимадир эшитгандек бўлдим, сизлар ҳам эшитдингларми? – дедилар Пайғамбар алайҳиссалом.\n– Ҳа, эй Аллоҳнинг Расули, – дейишди саҳобалар.\n– Эй Аллоҳнинг Расули, Абу Ос узоқдан келадиган бўлсам, холамнинг ўғли; яқиндан келадиган бўлсам, болаларимнинг отаси – мен уни ўз ҳимоямга олдим.\nПайғамбар алайҳиссалом ўринларидан туриб:\n– Эй одамлар, куёвимиздан ёмонлик кўрмаганмиз, рост гапирган, берган ваъдасига вафо қилган, маъқул кўрсангизлар, унга молини қайтариб бериб, шаҳрига қайтиб кетишига қўйиб беринглар, шундай қилишинглар менга ҳам ёқади, маъқул кўрмасангизлар, унинг масаласи сизларнинг қўлингизда, қандай ҳукм қилсангизлар ҳам сизларни айбламайман, – дедилар. (ШЎРО)\n– Молини қайтариб берамиз, эй Аллоҳнинг Расули, – дейишди одамлар. (АСКАРЛАР ОДОБИ)\nПайғамбар алайҳиссалом Зайнабга қараб:\n– Сен ҳимоянгга олган одамни биз ҳам ҳимоямизга олдик, – дедилар.\nКейин Зайнабнинг уйига бориб:\n– Зайнаб, уни яхшилаб меҳмон қил, ҳурматини жойига қўй, у холангнинг ўғли, болаларингнинг отаси, лекин унга яқинлашма, у сенга ҳалол эмас, – дедилар. (МЕҲРИБОНЛИК ВА ШАРИАТ)\n– Хўп бўлади, отажон, – деди Зайнаб. (ИТОАТ)\nЗайнаб уйга кириб, Абу Осга:\n– Бизни ташлаб кетиш сизга шунчалар осонми, ундан кўра мусулмон бўлиб, шу ерда қолавермайсизми? – деди. (МУҲАББАТ ВА УМИД)\n– Йўқ, – деди Абу Ос ва молини олиб, Маккага қайтиб кетди.\nМаккага етиб келгач:\n– Эй одамлар, мана молинглар, менда яна бирон нарсанглар қолдими? – деб сўради. (ҲАЛОЛЛИК, ОМОНАТДОРЛИК)\n– Худо хайрингни берсин, жуда гўзал вафо қилдинг, – дейишди одамлар. (ЭЪТИРОФ)\n– Ундай бўлса, гувоҳлик бераманки, Аллоҳдан ўзга илоҳ йўқ ва Муҳаммад Аллоҳнинг расулидир. (НЕЪМАТ)…\nБомдодда Мадинага кириб борди. Пайғамбар алайҳиссаломнинг олдиларига бориб:\n– Эй Аллоҳнинг Расули, кеча мени ўз ҳимоянгизга олгандингиз, мана бугун ёнингизга келдим ва гувоҳлик бераманки, Аллоҳдан ўзга илоҳ йўқдир ва сиз Аллоҳнинг Расулидирсиз, – деди. (ЭНГ ГЎЗАЛ СУРАТДА ЯХШИЛИККА ЯХШИЛИК ҚАЙТАРИШ)\nКейин Пайғамбар алайҳиссаломдан, “Зайнабнинг олдига қайтсам бўладими?” деб сўради. Пайғамбар алайҳиссалом эса унинг қўлларидан тутиб, “Юр, кетдик”, дедилар. Зайнабнинг эшиги олдига келиб, эшикни қоқдилар ва:\n– Зайнаб, холангнинг ўғли яна келиб, яна қўлингни қайта сўраяпти, розимисан, – дедилар.\nЗайнабнинг юзи қизарди ва табассум қилди. (ДОИМИЙ РОЗИЛИК)\nШу воқеадан бир йил ўтиб, Зайнаб розияллоҳу анҳо оламдан ўтди…\nАбу Ос шу қадар қаттиқ йиғладики, ҳатто одамлар Пайғамбар алайҳиссаломнинг ўзлари уни юпатганини кўришди. У шундай дерди:\n“Аллоҳга қасамки, эй Аллоҳнинг Расули, Зайнабсиз яшай олмайман, тоқатим етмайди”. (УМР ЙЎЛДОШИ)\nЗайнаб розияллоҳу анҳо вафотидан бир йил ўтиб, у ҳам қазо қилди.\nНеъматларнинг энг улуғи


Ер остида ҳордиқ: Францияда немис бункери меҳмонхонага айлантирилди » Sangzor.uz - Жиззах янгиликлар портали\nSangzor.uz - биз сизга яқинмиз! » Дунё » Ер остида ҳордиқ: Францияда немис бункери меҳмонхонага айлантирилди\nНорвегиядан Испания чегарасигача бўлган Aтлантика қирғоғи бўйлаб барпо этилган мустаҳкам қалъалар тизими «Aтлантика девори» деб номланган. Немислар Иттифоқчиларнинг қитъага бостириб киришининг олдини олиш учун узунлиги 5000 км.дан зиёд мудофаа комплексини қуришган.\nРусларга «дўзах чуқури» нега керак бўлиб қолди?\nАҚШнинг «қиёмат куни» самолёти ичидан намойиш қилинди (видео)


Бўлим: Биз ҳақимизда\nСана: 14 Ноябр 2016\nАнвар Аҳмад, 1977 йил Наманган шаҳрида туғилган. “Ал-Азкор”, “Риёзус солиҳийн”, “Маккаи мукарраманинг эски ва янги тарихи” китобларининг таржимони. 2003-йилдан бери Тошкентдаги турли тил марказларида араб тилидан дарс беради. www.arabic.uz веб сайтининг бош муҳаррири. Ва яна араб тили ва грамматикасига оид “Мабдаъ ул-қироат”, “Мабдаъ ус-сарф”, “Мабдаъ ун-наҳв”, “Шифоҳийя”, “Истифтоҳ”, “Тафсилу акмалий”, “Ҳаракот”, “Авомил”, “Заририй”, “Ўқиш асослари”китобларини нашрга тайёрлаган. Ёш болаларга расмли “Алифбо”, “Ўқиш китоби” ва "Араб грамматикасидаги феъллар" номли қўлланмалар муаллифи.


Анчелотти Мессини тўхтатиш йўлини топдими?! - Спорт UZ - Скачать музыку бесплатно новинки музыки 2016-2017\nАнчелотти Мессини тўхтатиш йўлини топдими?!\n«Реал» клубининг собиқ бош мураббийи Карло Анчелотти «Барселона» ҳужумичиси Лионель Мессини қандай қилиб тўхтатиш мумкинлигини таҳлил қилиб чиқди.«Мессига қарши персонал таъқибчи қўйиш жуда қийин. Уни таъқиб қиладиган футболчи Леони тўхтатиб қолиш учун жуда юқори савияда ҳаракат қилиши керак. Мессини тўхтатиб қолишнинг энг яхши йўли — бутун жамоа бўлиб ўйнаб, чизиқлар орасидаги масофани қисқартириш лозим. Майдон марказига кўп футболчиларни зич жойлаштириб, "Барселона" ўйинини бузиш ва Мессига ўйнаш имкониятини бермаслик керак. Натижада Лионелнинг имкониятлари камайиб, унинг тўп қабул қилишига халал бериш мумкин. Шунингдек, уни қанотга чеклаб қўйиш лозим. Агар у маркази томон ҳаракатлана бошласа, чап оёқда зарба йўллаш имкониятига эга бўлади.Лекин буларни барчасини амалга оширган тақдирда ҳам бошқа муаммога дуч келиш мумкин: "Барселона" ихтиёрида бошқа услублар ҳам бор. Барча эътибор фақат Мессига қаратилса, бошқа ўйинчилар хавф туғдириши мумкин.Хулоса шундай: агар Месси ўйинга жисмоний томонлама 100 фоиз тайёр бўлса, уни тўхтатиб қолишнинг иложи йўқ. Бу ерда мураббий ҳам, тактика ҳам, ҳимоявий стратегия ҳам иш бермайди. Мессидаги улкан иқтидор мухлисларга унинг ҳаракатларини олдиндан билиш имкониятини бермайди. Шу боис уни назорат қилишнинг имконияти йўқ», — дейди Анчелотти. - деб хабар бермоқда Stadion.uz нашри.


Қабристон ерига тааллуқли масалалар (12)\nBy Зубайр Исмоил on 10/23/2019 МАҚОЛАЛАР ҚАБРИСТОНГА ОИД ҲУКМЛАР\n45 – Қабрларга хизмат кўрсатиш\nИши одамларни қабрда ётганларга нисбатан ғулувга ундаш бўлган қабр хизматчиси ёки мутаваллиси, шу ишни юритувчи шахсга араб тилида «содин ал-қабр» – қабр хизматчиси деб айтилади. Бу касб билан шуғулланиш энг катта ҳаром ишлардан бўлиб, бунинг ортидан топилган мол ҳаром йўл билан ноҳақ эришилган мол саналади. Имом Ибн Таймия раҳимаҳуллоҳ айтади: «Қабр атрофида яшаш, унга яқин бўлишга интилиш ва қабрга ходимлик қилиш ҳаром ишлардандир». Бундай кимсаларга Аллоҳ таборака ва таолонинг ушбу ояти мос тушади: «(Эй Пайғамбар,) улардан кўпларини (ёлғон ва бўҳтон сўзлардан иборат) гуноҳу маъсиятларга, (Аллоҳнинг ҳукмларига) тажовуз қилишга, (одамларнинг молларини) ноҳақ ейишга ошиқаётганларини кўрасиз. Уларнинг бу қилмишлари (ва тажовузлари) нақадар ёмон иш!» (Моида, 62). Одамларни қабрларда ётган кишилар учун муайян ибодатлар қилишга чақирадиган, уларни Аллоҳдан ўзгага дуо қилиш, қабрларга атаб назр ва қурбонлик сўйиш каби ишларга тарғиб қиладиган қабр хизматчилари ва содинлари тоғутлардандир. Шайх Абдуллоҳ Або Батин айтади: «Тоғут атамаси Аллоҳдан ўзга ибодат қилинадиган барча маъбудни, ботилга чорлайдиган ва уни чиройли кўрсатишга уринадиган барча залолат бошчиларини ўз ичига олади. Шунингдек, одамлар ўрталарида Аллоҳ ва Расулининг ҳукмига зид бўлган жоҳилият қонунлари билан ҳукм чиқариш учун сайлаган барча ҳоким ва бошлиқлар ҳам тоғутлардир. Ундан ташқари тоғут тушунчаси коҳинлар ва сеҳргарларни, шунингдек, қабрдаги маййитларга ва улардан бошқа шахсларга сиғинишга чақирадиган, жоҳил кимсаларни адаштириш учун гўёки қабр эгаси унга илтижо қилган кишилар ҳожатини раво қилиши ва ҳоказо ишлар тўғрисида ёлғон ҳикоялар тўқийдиган, шу каби бўлмағур даъволар ва шайтоний амаллар билан одамларни қабрларга сиғинишга, улардан ҳожатини сўрашга тарғиб этадиган, натижада уларни катта ширк ва унинг таркибига кирувчи амаллар домига ташлайдиган бут-санам ходимларини ҳам қамраб олади. Албатта, мазкур тоғут турларининг энг бошида шайтон туради. У энг катта тоғутдир…». Қабр хизматчилари Аллоҳга куфр ва ширк келтиришга чақиришлари сабабли сўз ва амалда одамларнинг энг ёмонларидан саналади. Аллоҳ таоло айтади: «Ўз жоҳиллиги билан одамларни (ҳидоят йўлидан) буриб юбориш учун Аллоҳ номидан ёлғонлар тўқийдиган кимсадан кўра золимроқ ким бор?! Албатта, Аллоҳ таоло бундай золим кимсаларни тўғриликка муваффақ қилмайди» (Анъом, 144). Яна бундай кимсаларда, Ибн Таймия раҳимаҳуллоҳ айтганидек, «Одамларнинг молларини ноҳақ йўллар билан ейдиган, Аллоҳнинг йўлидан тўсадиган Лот, Уззо ва Манотнинг ходимларига ўхшашлик бордир. Қабрлар олдида ибодат билан машғул бўлувчи кимсаларда эса бут-санамларга ибодат қилишда жонбозлик кўрсатган мушрикларга ўхшашлик бор. Ҳунафолар имоми Иброҳим Халил алайҳиссалом уларга қарата айтган эди: «(Ўзларингиз ясаб олиб, кейин уларга) астойдил ибодат қилаётганингиз бу бут-санамлар нима ўзи?!» (Анбиё, 52); «(Иброҳим) деди: «Сизлар ҳам, сизлардан илгари ўтган ота-боболарингиз ҳам ибодат қилиб келган, (эшитмайдиган, фойда ҳам, зарар ҳам беролмайдиган) бу (бут)лар ҳақида фикр қилиб кўрдингларми? (Сизлар Аллоҳни қўйиб, ибодат қилаётган) бу (бут)ларнинг ҳаммаси мен учун душмандир. Фақат бутун оламлар Рабби (ва подшоҳи бўлган бир Зот) бор(ки, мен Унгагина ибодат қиламан)» (Шуаро, 75-77). Шунингдек, қабрларга сиғинувчиларда Мусо алайҳиссалом ва қавмининг йўлидан чиққан одамларга ўхшашлик бор. Аллоҳ таоло айтади: «Биз Бани Исроилни денгиздан ўтказиб қўйганимиздан сўнг, улар бутларига сиғинаётган бир қавм ёнидан ўтдилар…» (Аъроф, 138)».\nШайхулислом Ибн Таймия раҳимаҳуллоҳ қабр хизматчилигини касб қилиб олиш ҳақида сўралганида, қуйидагича жавоб берди: «Бу каби ишни касб қилиб олиш нопок ишлардандир, Аллоҳ ва Расули номидан ёлғон сўзлаб пул топадиганларнинг ишидандир, бут-санамларга хизматчилик қилиб, одамларни ширкка буюриб, эвазига ҳақ оладиганлар қилмишидандир. Мазкур ишлар ширкка сабаб бўладиган, чақирадиган, ширкнинг бир туридан бўлган ишлардан саналиб, улардан қайтарилгандир… Ким шу каби одамларни бидъатга буюриб, эвазига ҳақ олиб, нопок мол топадиган бўлса, бу пул унинг мулкига ўтмайди. Агар у молни эгасига қайтаришнинг имкони топилмаса, раҳбарлар ўша ботил йўл билан одамлар молини еган ва Аллоҳнинг йўлидан тўсган кимсадан у молни қайтариб олиб, кейин уни Аллоҳ ва Расули саллаллоҳу алайҳи ва саллам рози бўладиган йўлда мусулмонлар фойдаси учун сарфлашлари керак бўлади. Шайтон йўлида сарф этилган мол олиниб, Раҳмон тоати йўлида сарфланади».\n«Улар бу иши учун ажру савобга эришмайдилар».\nИбн Қаййим раҳимаҳуллоҳ қабр хизматкорлари «тириклару ўликларга нисбатан Аллоҳнинг бандалари орасида энг ёлғончилари» эканини айтган.\nУлар бу ишлари билан кофир, мушрик саналади. Чунки улар катта ширкка чақирадилар. Бу эса ўзлари ширк келтириб, бошқаларни ширкка даъват қилмаганларнинг гуноҳидан кўра улканроқ гуноҳдир.\nУлар бу ишларидан Аллоҳ таолога тавба қилишлари, У Зотнинг азобидан қўрқиб, савобидан умид қилиб, бу қилмишларини ташлашлари вожибдир.\n «Иқтизо ас-сирот ал-мустақим», 2/267.\n «Мажмуъа ат-тавҳид» китобида (288, 289-бетлар) келтирилган Шайх Абдуллоҳ ибн Абдураҳмон Або Батин раҳимаҳуллоҳнинг рисоласидан. Шайх Муҳаммад Рашид Ризо раҳбарлиги остида нашр этилган. «Ал-манор» босмахонаси, Миср.\n «Иқтизо ас-сирот ал-мустақим», 2/158-159.\n «Мажмуъ ал-фатово», 27/109-111.\nАзҳар фақиҳларидан бўлган Шайх Абдураҳмон ал-Жазирий айтади: «Вафот этиб кетган солиҳ кишилар учун аталган назр ва бошқа пуллар нопок мол экани ҳақида ҳанафий мазҳабининг айрим имомлари айтиб ўтган. Шунга ўхшаш бузуқ эътиқод билан мол-дунё топишни касб қилиб олган кимсалар ҳаром еётганларига барча иттифоқ қилган» («ал-Азҳар» журнали, 6-адад, 12-жилд, жумода ал-охира, 1360-ҳ.й., 332-бет).\n Шайх Абдураҳмон ал-Баррок фойдаларидан.\n Ибн Қаййим раҳимаҳуллоҳ. «Иғосат ал-лаҳфон мин масойид аш-шайтон», 1/198. Муҳаққиқ: Муҳаммад Ҳомид ал-Фақий раҳимаҳуллоҳ. «Дор ал-кутуб ал-илмийя» нашриёти, иккинчи нашр, 1422-ҳ.й.\nAvvalgi maqolaТавҳид ақидаси: Расулуллоҳ саллаллоҳу алайҳи ва саллам мақтовларида ғулув кетиш ва у зотни кўкларга кўтариб мақташ мумкин эмаслиги\nKeyingi maqola Бемор дўстимга мактуб (10)


Қўшимча квота асосида пуллик тўлов орқали мактабга жойлаштириш тартиби бекор қилинмоқда / Ўзбекистон янгиликлари, энг сўнгги хабарлар\nБугун: Пайшанба, декабр 12, 2019\nСамарқандда қизига шилқимлик қилганни ўлдирган ота 17 й...\n11 декабр 2019 18:58\nЧегарада снайпернинг "оптик нишони"ни олиб кираётганлар...\n11 декабр 2019 18:36\nЭртага Сергелининг бази жойларида газ вақтинча ўчади\n11 декабр 2019 17:29\nЖАМИЯТ 0 Шархлар 1149 кўрилди\nҚўшимча квота асосида пуллик тўлов орқали мактабга жойлаштириш тартиби бекор қилинмоқда\nБолаларни мактабга қабул жараёнини янада такомиллаштириш, жумладан, ихтиёрий пуллик тўловни бутунлай бекор қилиш бўйича таклифлар муҳокамага қўйилди. Бу ҳақда Халқ таълими вазирлиги матбуот хизмати маълум қилди.\nВазирлар Маҳкамасининг 2019 йил 7 июндаги қарори билан «Болаларни давлат умумий ўрта таълим муассасаларига қабул қилиш бўйича давлат хизматлари кўрсатишнинг маъмурий регламенти» тасдиқланган. Маъмурий регламент ижтимоий тармоқлар, оммавий ахборот воситалари, интернет тармоғи ҳамда жамоатчилик орасида қизғин муҳокамаларга сабаб бўлди.\nУшбу маъмурий регламентга мувофиқ, жорий йил 21 июнидан бошлаб Тошкент шаҳрининг 81 та умумий ўрта таълим мактаби 1-синфига болаларни давлат хизматлари маркази орқали қабул қилиш жараёнлари бошланди. Шу кунга қадар 3330 нафар бола бириктирилган микроҳудуд доирасида ушбу умумтаълим мактабларига тегишли йўлланмалар асосида коррупсиясиз қабул қилинди.\nШу билан бирга, ижтимоий тармоқларда маъмурий регламентни ўзгартириш юзасидан кўплаб таклиф ва мулоҳазалар билдирилмоқда.\nмикроҳудудда доимий прописка асосида яшаётган фуқароларнинг тегишли йилнинг 1 сентябрига қадар 6 ёшга тўладиган болаларига;\nумумий ўрта таълим муассасасида фаолият юритувчи педагог ва ходимлар фарзандларига;\nакаси ёки опаси мазкур умумий ўрта таълим муассасасида таълим олаётган оилаларнинг мактаб ёшига етган фарзандларига;\nумумий ўрта таълим муассасаларига бириктирилган микроҳудудда истиқомат қилаётган ҳарбий хизматчиларнинг фарзандларига.\nАмалдаги маъмурий регламентда ота-оналарнинг ихтиёрий розилиги асосида энг кам иш ҳақининг 10 баравари миқдорида тўловни амалга оширганидан сўнг қуйидагилар учун қўшимча квота ажратилиши белгиланган:\nмикроҳудуддан ташқарида истиқомат қилаётган мактаб ёшидаги болалар;\nмикроҳудуд ва микроҳудуддан ташқари мактаб ёшига етмаган, яъни тегишли йилнинг 1 январидан 31 августига қадар 7 ёшга тўлмайдиган болалар;\nумумтаълим муассасаларида (микроҳудуд ва микроҳудуддан ташқари) таълим бериш тили бўйича бошланғич билим (мулоқот қилиш) кўникмасига эга бўлмаган болалар учун ариза берувчиларнинг ихтиёрий розилиги асосида йиғим ундирилади.\nҚарор лойиҳаси бўйича жамоатчилик муҳокамаси 5 августга қадар давом этади.\nСурхондарёда якка тартибда таълим олувчи ўқувчиларга кийим-бош ва ўқув қуроллари берилди\nЎртачирчиқда 241 млн. сўм бюджет маблағлари талон-торож қилингани маълум бўлди\nТермиздаги битирувчилари олий ўқув юртига умуман кирмаган икки мактабнинг фаолияти билан танишилди


Коронавирусга чалинган болалар келажакда фарзанд кўра олмайдими?\nБолаларда коронавирус аниқланса, келажакда фарзанд кўра олмаслиги ҳақидаги тахминлар эҳтимолдан йироқ. Бу ҳақда АОКА ҳузуридаги штабда ташкил этилган брифингда Коронавирусга қарши кураш штаби аъзоси Нурмат Отабеков томонидан маълум қилинган.\nБитта аниқ фикрга келадиган бўлсак, коронавирус касаллиги чақирган клиник белгилар ва унинг асоратларида фарзанд кўриш билан боғлиқ аъзоларда асоратлар кузатилмайди. Бундан кўриниб турибдики, коронавирус касаллигининг қўзғатувчисида фарзанд кўриш билан боғлиқ аъзолар фаолиятига жиддий таъсир қилмайди. Фарзанд кўрмаслик ёки бепуштлик эҳтимолдан йироқ ҳолатлар. Бу — янги касаллик, алоҳида бир изланишлар олиб борилган эмас. Мабодо қайсидир давлатда алоҳида кузатувлар бўладиган ва натижалари эълон қилинадиган бўлса, бу маълумотлар сизга ҳам етказилади.\nНурмат Отабеков, Коронавирусга қарши кураш штаби аъзоси, профессор\nЭслатиб ўтамиз, аввалроқ Ўзбекистон Соғлиқни сақлаш вазирлиги ҳузуридаги Коронавирусга қарши кураш штаби аъзоси Анвар Алимов коронавирус хотин-қизларда бепуштлик чақириши эҳтимоли борлигини айтганди. Россия соғлиқни сақлаш вазири Михаил Мурашко эса коронавирус инфекцияси бепуштликка олиб келиши мумкинлиги ҳақида ишончли далиллар йўқлигини билдирган. Коронавирусга қарши кураш штабининг яна бир аъзоси, профессор Ҳабибулла Оқилов эса ҳомиладор аёл ва унинг ҳомиласига коронавирус инфекциясининг таъсири тўғрисида далилларга асосланган илмий хулосалар йўқлигини маълум қилган.\nБилл Гейтс коронавирус пандемияси қачон тугашини маълум қилди


Иқтисодиёт 15:20 / 16.09.2020 44884\nРеспублика товар-хом ашё биржаси бўлим бошлиғи Алишер Ўриновнинг айтишича, охирги 2–3 ой ичида Ўзбекистонда цемент маҳсулотига талаб юқори бўлди.\n«Цемент нархининг энг юқори чўққига кўтарилган даври июнга тўғри келди. Яъни маҳсулот 1 тоннасининг ўртача нархи биржа савдоларида 891 минг сўмга етди. Бунинг сабаби нимада эди? Ишлаб чиқарувчи корхоналар карантин талаблари туфайли, тўла ҳажмда ишламади. Шунингдек, импорт камайганди. Масалан, июнь ойида тахминан 600 минг тонна цемент сотилган бўлса, 158 минг тонна цемент четдан импорт қилинган. Кейинги ойда эса импорт сезиларли ошиб, 211 минг тонна цемент четдан Ўзбекистонга олиб кирилди. Бундан ташқари, маҳаллий цемент ишлаб чиқарувчилар қуввати ошиб, 750 минг тонна маҳсулот сотди», — дейди у.\nЎриновнинг қайд этишича, август ойида 350 минг тонна цемент импорт қилинган ва 900 минг тонна маҳсулот маҳаллий корхоналар томонидан ишлаб чиқарилган. Бу эса нархнинг тоннасига 891 минг сўмдан 673 минг сўмгача тушишига олиб келди.\nМонополияга қарши курашиш қўмитаси бўлим бошлиғи Обиджон Соатов маълумотига кўра, жорий йил январь ойи ўрталарида цемент нархининг 1 тоннаси 496 минг сўм бўлган.\n«Март ойида ўрталарида эълон қилинган карантин чекловларига қадар, цемент нархида барқарор ўсиш кузатилган. Қатъий чекловлар кучга кирганда, нарх пастга қараб кетди. Май ойида ҳукумат махсус комиссияси қарори билан қурилиш ташкилотлар фаолияти карантин қоидаларига риоя қилган ҳолда, тикланиши маълум бўлди. Шундан кейин, цемент нархи яна ўса бошлади. Шу даврда ўсишга асосан ички талабнинг юқорилиги, маҳаллий ишлаб чиқарувчилар қуввати тўла етишмаётгани сабаб қилиб кўрсатилади. Шу туфайли, хориждан цемент импорт қилинади», — дейди у.\nИюлда ҳукуматнинг «Цемент импортини соддалаштириш ҳамда ички бозорни сифатли цемент билан таъминлаш чора-тадбирлари тўғрисида»ги қарори қабул қилинганди. Ҳужжатга биноан, импорт қилинадиган цементни эркин муомалага чиқаришни соддалаштирилган тартибда амалга ошириши амалиёти жорий қилинди. Шундан сўнг, мамлакатга четдан цемент олиб кириш ҳажми қисқа фурсатда ўсиб кетди ва бу нархга ижобий таъсир қилди.\nЎтган ҳафта давомидаги биржа савдоларига 210 168 тонна цемент қўйилди ва шундан 203 140 тоннаси, яъни 96,7 фоизи сотилди. Шунда, ўртача кунлик сотув ҳажмлари 40,6 минг тоннани ташкил қилди. Кўриб чиқилаётган даврда цементнинг барча маркалари бўйича шаклланган кунлик ўртача нархлар маҳсулотнинг бир тоннаси учун 680,3 минг сўмдан 640,4 минг сўмгача, яъни 5,9 фоизга пасайди.\n«Ўзбекистон Республикасида иқтисодий ўсишни тиклаш ва тизимли таркибий ўзгаришларни давом эттириш бўйича 2020–2021 йиллардаги амалий ҳаракатлар режаси»га кўра, Ўзбекистонда цемент ва ойна ишлаб чиқарувчи хусусий корхоналар сони оширилади. Соҳадаги инвестиция лойиҳаларини молиялаштириш учун «Ўзсаноатқурилишбанк» АТБ орқали хорижий банкларнинг 175 миллион долларлик узоқ муддатли кредит линиялари жалб қилинади. Ҳукумат бу билан цемент нархи кескин ошиши ва импортга муҳтожлик даражасини туширишга ҳаракат қилмоқда.\n23:25 / 26.02.2021 963\n22:45 / 26.02.2021 3532


04 декабр 2020, Тошкент вақти: 12:36\nМамлакат парламентидаги 110 та ўрин учун 260 номзод, жумладан, мухолифатнинг 70 вакили қатнашди.\nАлександр Лукашенко режими Европада хавфсизлик ва ҳамкорлик ташкилотининг 350 вакилига сайловни кузатишга рухсат берган.\nЯкшанба куни А.Лукашенко ўз сайлов участкасида овоз бериб бўлгач, “кузатувчилар учун бу сайловни демократик, деб тан олмаслик қийин бўлиши”ни таъкидлади.\nМухолифат етакчилари бу сафарги сайлов натижалари ҳам қалбакилаштирилишига шубҳа қилмаяпти, чунки овозларни санаш комиссияларида мухолифат вакиллари ярим фоизни ҳам ташкил этмайди.\nА.Лукашенко 1994 йилда ҳокимият тепасига келганидан бери мамлакатда ўтказилган бирорта сайлов европалик кузатувчилар томонидан ижобий баҳоланмаган. ЕИ ва АҚШ инсон ҳуқуқларини писанд қилмайдиган А.Лукашенко ва унинг ҳукуматига қарши қатор санкциялар жорий қилган.


Сурия: Алеппода шиддатли жанглар давом этмоқда\nСуриянинг иккинчи йирик шаҳри Алеппода ҳукумат кучлари билан исёнчи гуруҳлар ўртасида шиддатли жанглар давом этмоқда. Ҳукумат кучлари исёнчилар эгаллаган позицияларни оғир қуроллар ва ҳаводан ўққа тутмоқда.\nСурия армияси Алеппо (Ҳалаб) шаҳридаги исёнчилар ўрнашиб олган позицияларни якшанба куни танклар, жанговор вертолётлар ва оғир қуроллардан аёвсиз ўққа тутди.\nРейтерс ахборот агентлигининг Алеппо шаҳридаги мухбири икки ярим миллион аҳоли яшайдиган шаҳарнинг Салоҳиддин тумани кўчаларида шиддатли отишмаларга гувоҳ бўлганини хабар қилди.\n4 август куни исёнчилар қўмондонларидан бири жангчилар “кучли ҳужумга тайёрланаётгани”ни айтганди.\nБироқ Сурия хавфсизлик кучларининг юқори лавозимли расмийси Алепподаги ҳозирги тўқнашувлар шунчаки йирик ҳужумга тайёргарлик эканини таъкидлаган.\nББС хабарига кўра, ҳозирда Алеппо шаҳри атрофига 20 мингга яқин ҳукумат армияси аскарлари тўпланган.\nБМТ маълумотига кўра, отишмалар сабабли Алеппо шаҳрини 200 мингдан ортиқ одам тарк этган.\nАйни пайтда, Дамашқ яқинидаги шиаларнинг муқаддас зиёратгоҳидан 48 нафар эронлик зиёратчи ўғирлаб кетилди.\nЭрон дипломатлари ва Сурия давлат телевидениеси одамлар ўғирланишида “қуролли гуруҳлар”ни айблади.\nАл-Арабия телеканали орқали якшанба куни намойиш қилинган видеолавҳада Озод Сурия Армияси зобити кийимидаги шахс партизанлар “Дамашққа разведка мақсадида келган 48 нафар эронлик жанггарини қўлга олгани”ни маълум қилган.\nЗиёратчилар тақдири ҳозирча номаълум бўлиб қолмоқга.\nЭроннинг IRNA ахборот агентлиги 5 август куни тарқатган хабарга кўра, Теҳрон расмийлари 48 нафар эронликни қутқаришда ёрдам сўраб Туркия ва Қатарга мурожаат қилган.\nТуркия Ташқи ишлар вазири Аҳмад Довутўғли ва қатарлик ҳамкасби Шайх Ҳамад бин Яссим ал-Таний Эрон Ташқи ишлар вазири Али Акбар Солиҳий билан телефон орқали айри-айри сўзлашувида зиёратчиларни озод қилишда ёрдам беришга рози бўлган.\nЭрон матбуоти ёйинлаган хабарларга кўра, президент Башар Ал-Ассад режимига қарши 17 ой олдин оммавий норозиликлар бошланганидан бери Сурияда бир неча эронлик ўғирлаб кетилган.\nПартизанлар уларни Туркия ҳукуматига топширганидан кейин ватанига қайтарилган.\nБМТ маълумотига кўра, Сурияда ўтган йил март ойида оммавий исёнлар бошланганидан бери қарийб 19 минг одам ўлдирилган.


Олмалиқда татуировка салони эгаси мижозларига марихуана сотаётгани аниқланди\n18:36 / 16.11.2015\nТошкент вилоятининг Олмалиқ шаҳрида жойлашган татуировка чизиш салонларидан бирининг эгаси Вадим муассаса ҳовлисида наша ўсимлигини ўстираётгани ҳамда унинг ҳосилини мижозларига сотиб келаётгани аниқланди. Бу ҳақда “На посту” нашри хабар бермоқда.\nАйтилишича, Вадим ўсмирлигиданоқ нашага ружу қўйиб, айни пайтда унинг олди-сотдиси билан шуғулланиб келган. Тирикчилик мақсадларида у Россияга юк машинасида мева ташиган. Гиёҳванд моддалар савдоси туфайли уч маротаба жиноий жавобгарликка тортилган.\nҚамоқдан чиққач, Вадим татуировка салонини очган. Айни пайтда бу ерга келадиган мижозларга нашар сотиб келган.\nАммо бир куни у 50 минг сўмлик мариухана моддасини сотаётганида ИИВ ходимлари томонидан қўлга олинган.\nСуд қарори билан Вадим тўртинчи маротаба қамоққа олинди.


«Бу ҳалол инсоннинг бутун умри меҳнатда ўтди» — Президент адабиётшунос олим Иброҳим Ғофуров ҳақида — Sof.uz\n«Бу ҳалол инсоннинг бутун умри меҳнатда ўтди» — Президент адабиётшунос олим Иброҳим Ғофуров ҳақида\n30.08 12:07 100 Ўзбекистон\nКўксарой қароргоҳида бир гуруҳ юртдошларимизга фахрий унвонлар, орден ва медалларни топшириш маросими давом этмоқда. Давлатимиз раҳбари Шавкат Мирзиёев атоқли олим, моҳир таржимон Иброҳим Ғофуровнинг халқ манфаатлари йўлидаги кўп йиллик самарали ва ибратли фаолияти, фидокорона меҳнати ҳақида фикр билдирди:\n)«Мен «Бобурнома»ни кўп ўқишга, бобомизнинг ҳаёт йўлини ўрганишга ҳаракат қиламан. Биласизларми, Бобурда умуман ҳаловат бўлмаган. Унинг ҳаёт йўли машаққатлар ва курашларда ўтган, фақат меҳнат қилган. Иброҳим аканинг ҳам ҳаётида ҳаловати бўлмаган, умри меҳнатда ўтган. Ҳозирга адабиёт соҳасидаги барча ёзувчи ва шоирларимиз бу инсонни устоз дейди. Бу инсонга ҳалоллик ва поклик бўйича муносиб бўлишга ҳаракат қилади.\nОчиқ гап, мен Эркин Воҳидов ва Абдулла Орипов билан дўст эдим. Абдулла Орипов билан Зомин мактабини ташкил қилган эдик. Эркин Воҳидов билан эса кечалари ҳам гаплашардик. Эркин аканинг бир гаплари бўлар эди: «Агар ўзбек тилининг буюклигини билишни хоҳласанг, Иброҳимжондан сўраш керак», — дерди. Севиб гапирардилар. Иброҳим ака адабиётимизнинг ана шундай забардаст намояндаси.\nИброҳим акага ўхшаган ҳалол инсонлар бизга ўрнак бўлиши керак. Ҳаётда, меҳнатда, умрда. Битта стол, ручка ва битта хона. Бошқа бирор нарсани бу инсон ўзи учун эп кўрмаган. Мана шундай инсон, албатта, Ўзбекистон Қаҳрамони бўлишига лойиқ.\nСўнгги йилларда ёзувчилар ва шоирларни қўлимиздан келганича қўллаб-қувватлаяпмиз. Уларни ўз биноси ҳам йўқ эди, ижарада туришарди, мана, Ватанли бўлишди.\nАдиблар хиёбони ташкил қилдик. Бу ҳам бежиз эмас. Ўзлигимизни англамоқчи бўлганлар шу хиёбонга келиб кўрсин, нурли бўлиб турган Навоий бобомизга қарасин. Нима учун Навоий бобомизни ҳам қиблага қаратиб, ўзгартирдим. Чунки буни тагида ҳам илоҳий куч бор», — деди Президент.\nБугун, 11:18 767 Ўзбекистон


Тунис ҳарбийси 7 сафдошини отиб ўлдирди\n07 май 2021, Тошкент вақти: 06:52\nЎз сафдоши томонидан отиб ўлдирилган аскарларнинг яқинлари.\nТунис армияси капрали 25 май куни ўзининг етти сафдошини отиб ташлади.\nТунис Мудофаа вазирлиги расмийси Белхассен Куслатийнинг айтишича, капрал оилавий муаммолар туфайли руҳий номутаносибликда бўлган.\nКапрал 7 аскарни отиб ўлдириб, яна тўққиз аскарни яралаган. Улардан бири ўта оғир аҳволда. Капрал қўлга олиш жараёнида отиб ўлдирилган.


Олий таълим муассасаларига молиявий мустақиллик бериш бўйича топшириқ ижроси ҳамон таъминланмаган\nОлий таълим муассасаларига молиявий масалаларда мустақиллик бериш бўйича норматив-ҳуқуқий ҳужжат лойиҳасини ишлаб чиқиш бўйича топшириқ ижроси ҳамон таъминланмаган. Бу ҳақда Ўзбекистон Республикаси Олий Мажлиси Сенатининг ахборот хизмати хабар бермоқда.\n2019 йил 29 октябрь куни Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол инвестициялар ва ижтимоий ривожланиш йили”да амалга оширишга оид Давлат дастурида белгиланган Ижтимоий соҳани ривожлантиришнинг устувор йўналишларини амалга ошириш бўйича Комиссия мажлиси бўлиб ўтди. Унда Давлат дастурида белгиланган топшириқлар ижросини таъминлаш бўйича 2019 йилнинг 9 ойи мобайнида амалга оширилган ишлар, истиқболдаги вазифалар ва 2020 йилдаги Давлат дастурига киритиш учун таклифлар муҳокама этилди.\nБилдирилишича, Давлат дастурининг 221-бандида 1 июлга қадар 2019/2020 ўқув йилидан бошлаб давлат буюртмаси ва табақалаштирилган тўлов-контракт тизимини босқичма-босқич жорий этиш орқали олий таълим муассасаларини ўзини ўзи молиялаштириш тизимига ўтказиш, уларга молиявий масалаларда мустақиллик бериш бўйича норматив-ҳуқуқий ҳужжат лойиҳасини ишлаб чиқиш белгиланган. Президентнинг 2019 йил 11 июлдаги тегишли қарори билан таълим масканларини янги тизимга ўтказиш тартибини тайёрлаш муддати 2019 йил 1 октябрга қадар узайтирилган. Бироқ, шунга қарамасдан, топшириқ ижроси ҳамон таъминланмаган.\nДавлат дастурининг 231-бандида “Yoshlar — kelajagimiz” Давлат дастури доирасида ёшлар тадбиркорлигини ривожлантириш ва бандлигини таъминлашга 2 трлн. сўм сарфланиши ва 50 мингта янги иш ўрни яратилиши қайд қилинган. 2019 йилнинг ўтган 9 ойи мобайнида 1 848 та бизнес-лойиҳага жами 412 млрд. сўм ажратиш орқали бор-йўғи 7 778 та янги иш ўрни яратилган. Ижроси учун Ўзбекистон ёшлар иттифоқи, Бандлик ва меҳнат муносабатлари вазирлиги, Молия вазирлиги, Инвестициялар ва ташқи савдо вазирлиги, Қорақалпоғистон Республикаси Жўқорғи Кенгеси, вилоятлар ва Тошкент шаҳар ҳокимликлари масъул бўлган ушбу муҳим вазифа бажарилмай қолаётгани жиддий изоҳ талаб қилиши мажлисда алоҳида таъкидланди. Қайд этилганидек, комиссиянинг ўтган мажлисида ушбу масала муҳокама этилиб, қабул қилинган қарорда мутасаддиларга алоҳида топшириқлар берилган, лекин ҳануз амалий натижа кўринмаяпти.\nБу ва бошқа камчиликлар атрофлича таҳлил қилиниб, Давлат дастурида белгиланган ва ижроси қониқарсиз бўлган вазифалар учун масъул идоралар мутасаддиларининг жавоблари эшитилди.\nМажлисда кўриб чиқилган бошқа масалалар юзасидан ҳам Ижтимоий соҳани ривожлантиришнинг устувор йўналишларини амалга ошириш бўйича Комиссиянинг қарори қабул қилинди.\nҚўшни давлатлардаги талабаларнинг барчаси ҳеч қандай имтиҳонларсиз ўқишини Ўзбекистонга кўчириши мумкин


Бир йил деганда Telegram X ҳам янгиланди: ўзгаришлар рўйхати - Terabayt.Uz\nБир йил деганда Telegram X ҳам янгиланди: ўзгаришлар рўйхати\nЎзбекистонда жуда оммабоп бўлган Telegram мессенжерининг муқобил иловаси – Telegram X клиенти илк бор iOS операцион тизимли қурилмалар учун тақдим этилган эди. Кейинчалик унинг Android операцион тизимида ишловчи гаджетларга мўлжалланган талқини ҳам чиққан.\nОрада салкам бир йиллик танаффусдан сўнг Telegram X дастури янгиланди, деб ёзади расмий Telegram Uzbekistan канали. Гарчи ҳалиям бета-версияда бўлса-да, иловага бир қатор фойдали имкониятлар қўшилган:\nҚадалган хабарлар 2.0 – исталган чатда қадаш ва бир нечта қадалган хабарларни кўрсатиш.\nЧатда режалаштирилган хабарлар бор-йўқлигини чатлар рўйхатида кўрсатиш.\nЯнги эможиларни қўллаб-қувватлаш.\nПлейлистлар – файлларни албом сифатида юбориш.\n2 гигабайтгача бўлган файлларни юбориш.\nЮборишдан олдин видеони сиқиш даражасини танлаш.\nПостнинг улашишлар оммавий ҳисоблагичи.\nҲатто username’га эга бўлган фойдаланувчиларни матн сифатида белгилаш.\nГуруҳ аъзолари рўйхатидан администраторларнинг анонимлигини ўзгартириш.\nҲажм ўлчови бирлигини танлаш. Масалан: 1 КБ = 1000 байт ёки 1024 байт.\nКонтактда бўлмаган фойдаланувчи билан янги чатдаги янгиланган панел.\nКаналнинг билдиришномалари товушини ёқиш/ўчириш қадалган тугмаси.\nЮкламасдан олдин анимацион эможи/стикернинг сояси.\nШу ва бошқа янги функциялардан янгиланган Telegram X мобил иловасида фойдалана оласиз. Ушбу дастурнинг оддий Telegram’дан фарқлари эса мана бу мақоламизда кўрсатилган.\nЎҚИНГ: Жиззахда мактаб директорининг ўринбосари Telegram’даги ёзишмалари сабаб хотинини пичоқлаб ўлдирди\n#Telegram #иловалар #мессенжер #Telegram X


Ўзбекистонда болаларга атаб иккита кино суратга олинди\n“Ўзбеккино” Миллий агентлигининг буюртмасига биноан “Ўзбекфильм” киностудиясида болалар учун “Сой қўшиғи” ва “Сеҳрли қалпоқча” номли тўлиқ метражли иккита бадиий филмни тасвирга олиш ишлари якунланди.\nБу ҳақда Озодликка билдирган “Ўзбеккино” Миллий агентлиги матбуот котиби Ҳаким Сатторийга кўра¸ янги филмлар тўлалигича давлат маблағи ҳисобидан суратга олинган.\n- “Сеҳрли қалпоқча” номли саргузашт филм борасидаги ишлар ўз якунига етди. Фильм сценарийси машҳур ўзбек болалар ёзувчиси Худойберди Тўхтабоевнинг романи асосида ёзилган¸- дейди Ҳаким Сатторий.\nСуҳбатдошга кўра¸ филмнинг бош қаҳрамони – безори Ҳошимжон доим турли-туман кулгили ҳолатларга тушиб юради.\nҲошимжон мактабда ўқишни истамайди, меҳнат қилмасдан роҳатда яшашни истайди, аммо ҳаётнинг ўзи унга яхши сабоқ беради.\nОхир-оқибатда фильм қаҳрамони инсон ҳаётда билим ва меҳнатсиз узоққа бора олмаслигини тушуниб етади.\n“Сой қўшиғи” филмида компютер ўйинларнинг болалар руҳиятига таъсири мавзуси кўтарилган.\n- Ижодий жамоа бежизга ушбу мавзуни танлагани йўқ, зеро компютер ўйинларининг болалар дунёқарашига таъсири замонавий жамиятнинг долзарб масалаларидан бири ҳисобланади¸- дейди Озодлик билан суҳбатда Ҳаким Сатторий.\nФилм сценарийсини таниқли драматург Шароф Бошбеков ëзгани муваффақият гарови сифатида баҳоланмоқда.\nШу пайтгача Шароф Бошбеков ҳамкорлик қилган “Темир хотин”¸ “Маъриф ва Шариф” филмлари томошабинлар орасида машхур бўлган эди.\nОлабўжи ҳақида кино\n- Компютер ўйинларининг болалар руҳиятига зарари бутун дунëда долзарб бўлиб турибди. Компютер ўйинидан таъсирланган болаларнинг қотиллик қилишгача бориб етганини биламиз,- дейди Шароф Бошбеков Озодлик билан суҳбатда.\nЎз ижодини Ўзбекистонда бошлаган ва ҳозир Россияда танилган киносанъаткор Худойберган Юсупов 2002 йилда Москвадаги “Союзмультфилм” киностудиясида компютер ўйинларига муккасидан кетиб, болалик бахтидан жудо бўлганлар ҳақида "Game over" филмини суратга олган эди.\nФилм муаллифи Худойберган Юсупов Озодлик билан суҳбатда 2002 йилда суратга олинган филм мавзуси бугунга келиб янада долзарблашганини айтади:\n- 2002 йилда бу муаммо ҳозиргидан кўра долзарб эмасди. Тувак устида ўтириб компютер ўйинга берилган болакай шу ўтиришида чолга айланиб қолганини ўша пайтда бир оз бўрттириб тасвирлаган эдик.\nОрадан 10 йил ўтиб бу борадаги воқелик тасаввуримиздагидан ҳам даҳшатли тус олди,- дейди Худойберган Юсупов.\nЎзбекистонлик кинотасвирчи Умида Аҳмедова назарида болаларнинг компютер ўйинларига муккасидан кетишининг салбий оқибати билан боғлиқ муаммони ҳал қилиш баробарида бугун болаларни компьютердан бутунлай маҳрум қилиш мақсадга мувофиқ эмас.\n- Компьютерлар болаларда дигитал мушоҳадани ривожлантиради¸ реакция тезлашади. Ўз фикрини дигитал тарзда компютерда ифода қилишни ҳам болалар ўйин мобайнида ўрганади,- дейди Умида Аҳмедова.


Депутатлар таклифига кўра иш вақти 16:00 гача қисқариши мумкин » Ўзбекистон янгиликлари – Zamin.uz\nСўнгги йилларда “Замонавий оилани шакллантириш”, деган атамага тез-тез дуч келяпмиз. Жорий йилнинг 2 февралида Ўзбекистон Республикаси Президентининг “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги фармонида ҳам замонавий оилани ривожлантириш, оиланинг ички муносабатлари, шахслараро муносабатларни, бой маданий тарихий мерос ва анъанавий оилавий қадриятлар муаммолари бўйича фундаментал, амалий ва инновацион тадқиқотларни ўтказиш, улар асосида оила институтини мустаҳкамлаш, ёшларни оилавий ҳаётга тайёрлаш ва оилавий ажримларнинг олдини олиш бўйича тизимли вазифалар белгилаб берилди.\nХўш, замонавий оила аслида қандай бўлиши керак? Уни шакллантириш ва ривожлантириш учун нималарга эътибор бериш зарур?\nОИЛА ЖАМИЯТНИНГ ТЕРМОМЕТРИДИР\nАлишер Қодиров,Ўзбекистон Республикаси Олий Мажлис Қонунчилик палатаси депутати:\n– Оила жамиятнинг термометридир. Ундаги ҳолат жамиятнинг соғлигини кўрсатади. Олимлар дунёда террористларни энг кўп “тарбиялаётган” қитъа – Африка эканлигини айтмоқдалар. Сабаблари ўрганилганида ушбу қитъада оила институтини инқирозга юз тутаётгани, 1-7 ёш орасидаги болалар оила меҳрини кўрмай улғаяётгани, тўйиб овқатланмаслик оқибатида юзага келадиган психо-нейрологик ва физиологик емирилиш ёшларда агрессив хулқ одатийлашиб бораётгани ойдинлашган.\nМамлакатимизда амалдаги қонунлар бола тарбиясининг биринчи босқич даври масъулиятини оила институтига юклаган (“Таълим тўғрисида”ги Қонун 11-модда). Лекин бугун оиланинг пойдевори ҳисобланган аёлларнинг салмоқли қисми фаол, меҳнат шартномаси билан корхона ва ташкилотларга боғланган. Улар иш вақти якунланмасидан оиласига қайтолмайди. Оилада она бўлмаслиги оила пойдеворини дарз кетишига олиб келади. Болалар мактабдан қайтиб, уларга “туҳфа қилинган” эркинликдан билганларидек фойдаланадилар. Ота билан деярли бир пайтда келган она ҳам дам олишга бирдек ҳақли. Муносабатлар инқирози секин-аста оиланинг инқирозига олиб келади. Афсуски, айнан шу ҳолат 55 фоиз оилаларнинг бузилишига сабаб бўлмоқда.\nАёлсиз оилани мустаҳкамлаш мумкин эмас. Юқоридаги фундаментал муаммони бартараф этиш учун мамлакатимизда аёлларнинг меҳнат қилиш фаолиятини белгиловчи нормаларга ўзгартириш киритиш зарур. Масалан, аёлларнинг иш вақти соат 16.00 да тугатилиши керак. Шунда аёл фарзандлари ва умр йўлдоши учун вақт ажратади. Бу эса ўз ўрнида оиладаги эр-хотин, она-бола муносабатларида ижобий муҳитни юзага келтиради.\nУЛАРНИ ФАҚАТ ЎЛИМ АЖРАТГАН…\nМуҳаммаджон Қуронов, педагогика фанлари доктори, профессор:\n–Бугунги замонавий оилаларда ота-она ва фарзандлар ўртасидаги психологик муносабатлар анча чуқурлашганини кўрамиз. Айнан оилада фарзанднинг роли ошди. Биринчидан, илгари барча оила аъзолари бир ҳовлида бирга яшашган бўлса, сўнгги даврларда ёш оилалар алоҳида яшашга хоҳиш билдиришмоқда. Шунинг билан бирга, илгари ёш ота-оналар тарбияда бобо-бувиларнинг йўл-йўриқларига амал қилган бўлсалар, ҳозирда ёшларга мана шу тарбиявий тажриба етишмаётганлиги кузатилмоқда. Натижада ёш ота-оналар миллий тарбиянинг яхши томонларини билмасдан фарзанд тарбиясида бироз хатоликларга йўқ қўйишмоқда .\nИккинчидан, бугун биз замонавий деб айтаётган оилаларда аёлларнинг роли бир неча баробар ошганини кўрамиз. Бу оиланинг ҳам иқтисодий ҳам маданий ҳаётида ўз аксини топмоқда.\nУчинчидан, бугунги замонавий оилаларда боланинг ўрни ошди. Бугун болаларимизда ақлий-эмоционал акселирация жараёни кузатилмоқда. Бундай пайтда айрим ёш ота-оналар фарзандининг интеллектуал талабларини ўз вақтида тўғри англаб етишмаяпти. Айримлари эса боласининг бўш вақтини мазмунли ташкил этишга алоҳида аҳамият бериб, уларни қўшимча машғулотларга жалб этишмоқда.\nТўртинчидан, илгарилари келин ёки куёв танлашни асосан ота-оналар белгилаб беришган бўлса, бугунги ёш оилалар ихтиёрий севги-муҳаббат асосида қурилмоқда. Натижада, айрим ёшлар тўғри турмуш кечириб кетаётган бўлсалар, бошқа ҳолларда турмушнинг илк даврлариданоқ ажрим ёқасига келиб қолган ёш оилаларни ҳам кўриш мумкин.\nОта-боболаримиз даврида ҳам ажрим бўлган. Лекин бунинг биргина сабаби бор, у ҳам бўлса ўлим. Уларни бир-биридан фақатгина ўлим ажратган. Шундай экан,оилалар мустаҳкам бўлиши учун ҳар иккала ёш бир-бирини тушунмоғи, ҳаёт синовлари ва турмуш зарбаларидан асраб-авайламоғи, сабр-қаноатли бўлмоғи керак. Фарзандлар тарбиясида эса миллий тарбия методларини замонавий билимлар билан бойитиб, доно ва бахтли фарзандларни вояга етказсалар, барча ҳавас қиладиган замонавий оилалар вужудга келади. Жамият ҳам фаровон бўлади.\nЗАМОНАВИЙЛИКНИНГ ЯНГИ ТАЛҚИНИ\nШавкат Тўраев, фалсафа фанлари номзоди, доцент:\n– Бугун замонавий қарашлар, замонавий турмуш тарзи, замонавий оила деган тушунчалар ҳар хил талқин қилинмоқда. Масалан, ғарб жамиятини оладиган бўлсак, оилада юзага келган тушунмовчилик туфайли эркак ва аёл ажрашади, эркак ўз йўлидан кетади, аёл эса “ёлғиз она” сифатида фарзандларини таъминлаш учун елиб-югуради, меҳнат қилади, барча масъулиятни “қаҳрамонларча” ўз зиммасига олади ва буни замонавий оиланинг бир кўриниши дея бемалол эътироф этишади. Яна қайсидир минтақаларда оила аъзоларининг барчаси иқтисодий мустақил бўлиши, ота ёки онанинг кўпинча фарзандларнинг мустақил ҳаёт кечириши ёки ўз оила аъзолари билан бирор сабаб билан ресторанларда овқатланиши, замонавий юриш-туриш ёки ўзаро чет тилларида суҳбатлашишлари замонавийликнинг муҳим белгилари деб қаралмоқда. Энг қизиғи, бундай одатлар ўзбек оилаларида ҳам тез-тез учрамоқда.\nНазаримда, бизнинг жамиятимиз учун мос бўлган замонавий оила тушунчасининг янги талқинини яратиш вақти келди. Биз бугун миллий давлат, миллий жамиятни тузмоқчимиз ва бу жараёнда бизнинг замонавий оиламиз қандай бўлади, деган саволга жавоб беришимиз керак. Кўпинча биз ўтган замонлар ўтди-кетди, ҳозир янги давр, келинг, ёшларга имконият берайлик, агар сиз уларнинг бахтли бўлишини истасангиз халақит берманг, тўй қилиб беришни ҳам тўхтатиб, уй-жой олиб беринг, алоҳида яшашсин деймиз. Лекин бу ерда бошқа бир масала туради. Яъни миллий қадриятлар масаласи. Масалан, оддийгина қайнона-келин муносабатларини оладиган бўлсак, олдингидай қайнонага бўйсуниб, унинг айтганларини сўзсиз адо этишни миллий қадрият, бурч деб оладиган бўлсак, янги оила қурган ёшлар турмушнинг дастлабки давриданоқ қайсидир маънода тазйиққа учрайдиган бўлса, ўзи алоҳида турмушини қуриш ҳуқуқига эга бўлмаса у қандай қилиб бахтли бўлиши мумкин, деган саволларни берамиз-да. Майли, миллийлик сақланиб қолсин, келин келинлигини қилсин, чойни сузиб аввало қайнота-қайнонасига узатсин, бу ишни фақат мажбурият эмас миллий тарбия, ҳурмат нуқтаи назаридан юракдан, фахр билан амалга оширсин. Ана шундай тарбияни сингдириш орқали замонавий оилани барпо қилишимиз мумкин, деб ўйлайман.\nМиллий қадриятлар устувор бўлиб, ҳам маънан ҳам моддий жиҳатдан фаровонликка интилган оилаларни замонавий деган бўлар эдим. Яъни уйида қайнона-қайнотани тан олмаган одам кўчада ҳеч кимни тан олмайди. Демак ўз-ўзидан оила аъзолари ўртасидаги ўзаро ҳурмат, меҳр-оқибат каби миллий қадриятларга дарз кетади. Масалан, ғарбда ҳурмат қонун билан белгиланади. Лекин биз миллий қадрият бўлганлиги учун ҳам катта-ю кичикка бирдай ҳурмат-эҳтиром кўрсатамиз. Агар биз оиламизга замонавий тус бермоқчи бўлсак, унинг аниқ концепциясини яратмоғимиз ва буни тўғри шакллантиришимиз керак. Бутун дунёга назар ташлаб, бизга маъқул бўладиган ижобий сифатларига эътибор қаратишимиз ва ҳар бир қароримизга миллий руҳни сингдиришимиз керак бўлади.\nЗамонавий оила қандай бўлиши ҳақида аниқ бир тасаввурга эга бўлмасак-да, оилаларда фарзандлар тарбияси, ота-она ва фарзандлар ўртасидаги ўзаро муносабатлар қандай бўлиши мумкинлиги тўғрисида фикр билдира оламиз. Бизнинг ўзбек оилаларимизда ҳали ҳануз бир стереотип сақланиб қолганини кузатамиз, айниқса, қишлоқ жойларида. Яъни, айтайлик, ўғил фарзанд ота-онаси кўз ўнгида боласини эркалаши уят ҳисобланади. Биз бугун болани уч ёшгача тарбиялаш ҳақида методик қўлланмалар яратаётган бир пайтда агар бола беш ёшгача бўлган даврда ҳаётдан олиши керак бўлган ҳамма кўникмаларни эгаллаши тўғри деб топилса, ота-отаси билан яшайдиган ёш оила ўз фарзандини қўлига олиб эркаламаса, тортиниб ўтирса, ота ва бола ўртасида меҳр қандай пайдо бўлади? Етти ёшгача болага подшоҳдай, ўн олти ёшгача қулдай, ўн олтидан сўнг дўстдай муносабатда бўлиш керак деган тарбия усуллари бугун ўзини оқламаяпти.\nДарҳақиқат, оила қуриш, инсониятнинг ижтимоийлашуви бизга Авестодан кириб келган. Оила қуриш шунчаки эркак билан аёлнинг жуфтлашиши эмас, балки инсониятнинг бирлашуви демакдир. Шундай экан, биз оилаларимиз ажрашганда эмас бирлашганда бахтлимиз. У ҳам замонавий ҳам миллий руҳда барпо бўлса, нур устига аъло нур бўлади.\nЯнгиликлар » Жамият » Депутатлар таклифига кўра иш вақти 16:00 гача қисқариши мумкин\n20:03 Шавкат Мирзиёев — президент, ота ва бува